qundao/data-zh-poetry huggingface dataset:
过桃坡
作者：区元晋
朝代：明

桃坡秋寂寂，何处觅桃花。霜冷山踰峻，云深路转赊。孤城馀毁堞，野戍隐寒笳。十载河阳客，于今鬓有华。
过金鸡庙和何运使
作者：区元晋
朝代：明

山樱丹晓露，岩竹净晨晖。古刹经时毁，金鸡隐雾啼。猿声依岭急，枫叶傍人飞。笑此皇华者，频年历翠微。
迎仙台次韵
作者：区元晋
朝代：明

尘外逢迎有异人，披云欹裹白纶巾。閒惟煮石犹存火，老去栖霞不记春。共对残棋谈旧着，因思烂斧惜离群。山花不似溪桃落，肯借渔郎更问津。
退斋林都宪饯别诗教和答
作者：区元晋
朝代：明

到处台阶着眼频，乞閒犹是未閒身。九华自昔参嵩岳，四海期公再甫申。绣斧霜曾飞獬豸，赤霄名待画麒麟。北山纵有遗文在，不道重瞳倚毗勤。念年湖海两相望，何幸堂堂共举觞。乍叙寒暄惊始定，细论故旧感偏长。烟波满目重倾盖，尊俎临岐又隔乡。此日一壶花下酒，非关春暮亦堪伤。倚壑青梧拂汉苍，抟云常拟起鸾凰。山间景好情堪适，座上谈高觉兴长。日色暖薰庭色丽，涧声清带雨声凉。洞中猿鹤随公久，尤恐徵书到草堂。
退斋林都宪饯别诗教和答·其一
作者：区元晋
朝代：明

到处台阶着眼频，乞閒犹是未閒身。九华自昔参嵩岳，四海期公再甫申。绣斧霜曾飞獬豸，赤霄名待画麒麟。北山纵有遗文在，不道重瞳倚毗勤。
退斋林都宪饯别诗教和答·其三
作者：区元晋
朝代：明

倚壑青梧拂汉苍，抟云常拟起鸾凰。山间景好情堪适，座上谈高觉兴长。日色暖薰庭色丽，涧声清带雨声凉。洞中猿鹤随公久，尤恐徵书到草堂。
退斋林都宪饯别诗教和答·其二
作者：区元晋
朝代：明

念年湖海两相望，何幸堂堂共举觞。乍叙寒暄惊始定，细论故旧感偏长。烟波满目重倾盖，尊俎临岐又隔乡。此日一壶花下酒，非关春暮亦堪伤。
送春和韵
作者：区元晋
朝代：明

正好春光伴石台，踟躇无奈绿阴来。香销栩蝶馀新梦，子满岩花忆旧开。绕径柔丝閒白昼，倚楼飞絮点清醅。多情最是东邻笛，犹送寒梅到酒杯。
逢辰和陈茂才
作者：区元晋
朝代：明

每向羔羊诵昔诗，嘉君才敏售何时。文评锁闼应相轧，望出黉宫亦匪□。岂有燕台遗骏足，谩嗟廊庙种蔷薇。相思未了梅花约，倚遍茅斋雪后晖。
邑城载筑省士夫恐妨小洞风景诗来和答
作者：区元晋
朝代：明

满目芙蓉忆往年，少陵诗律笑谈边。人间尘障谁真见，世外禅空是妙缘。休说重城能蹙地，独忻小洞有馀天。新诗可赋将来景，数点梅花未腊前。
郑过斋夏集小洞
作者：区元晋
朝代：明

径开花日丽，帘捲竹风清。五亩园虽小，数椽兴自倾。南柯行蚁散，远渚浴凫明。却笑沧江客，渔蓑约未成。
郡伯曾西洲年丈诗翰见寄云中和答
作者：区元晋
朝代：明

朅来万里札，开拆岭云光。讶别岁频换，相思梅又香。秦机诗并锦，蜀茧字飞霜。翻忆杨雄宅，琼瑶几树芳。珠江江上景，相忆是看花。进艇摇新月，垂丝漾晓霞。瑶琴招伴出，蜡屐入云斜。春近君居远，何时酒共赊。
郡伯曾西洲年丈诗翰见寄云中和答·其一
作者：区元晋
朝代：明

朅来万里札，开拆岭云光。讶别岁频换，相思梅又香。秦机诗并锦，蜀茧字飞霜。翻忆杨雄宅，琼瑶几树芳。
郡伯曾西洲年丈诗翰见寄云中和答·其二
作者：区元晋
朝代：明

珠江江上景，相忆是看花。进艇摇新月，垂丝漾晓霞。瑶琴招伴出，蜡屐入云斜。春近君居远，何时酒共赊。
酒垆翁明府约顾论诗屡候不至用韵迓之
作者：区元晋
朝代：明

万花丛里着先生，不羡朱门有钜卿。供世自甘腰懒折，阅人那肯眼回青。杖寻花柳须乘兴，锦佩奚童可乞灵。莫待春池畦部满，阳和閒落鼓吹听。
醉寿筵庆歌乐宾醉述
作者：区元晋
朝代：明

共醉壶天莫问期，金龟当尽有朝衣。但令碧瓮长年满，便是狂夫不老时。行马且看杨子宅，笙歌何羡习家池。逢辰不用琼瑶祝，消得南山几句诗。
采桑
作者：区元晋
朝代：明

二蚕应未熟，桑下午提篮。忙杀罗家女，何人复驻骖。
重经梅岭
作者：区元晋
朝代：明

局蹐成何事，轩裳且委荣。岭梅惊岁月，驿使笑逢迎。吴粤到关柝，芙蓉入寺清。珠玑吾族旧，重过复留情。野服寻丘壑，轻车命仆夫。水声听断续，山色看模涂。石径垂新柳，柴扉暗绿芜。幽禽如旧识，相对唤提壶。
重经梅岭·其一
作者：区元晋
朝代：明

局蹐成何事，轩裳且委荣。岭梅惊岁月，驿使笑逢迎。吴粤到关柝，芙蓉入寺清。珠玑吾族旧，重过复留情。
重经梅岭·其二
作者：区元晋
朝代：明

野服寻丘壑，轻车命仆夫。水声听断续，山色看模涂。石径垂新柳，柴扉暗绿芜。幽禽如旧识，相对唤提壶。
镇城菊日忆兄双莲弟惟裕
作者：区元晋
朝代：明

天际云深雁影长，楼头风雨又重阳。三年兄弟登高兴，不共疏篱短菊傍。
镇州晓行呈赵雪屏都御史
作者：区元晋
朝代：明

向晓长堤信马驰，千峰削玉雨晴时。秋光满目堪描画，黄菊人家锦绕篱。
镇远行台一与剑潭熊太守夜奕
作者：区元晋
朝代：明

银烛高烧刺史堂，一枰同此战秋光。着中先后谋应审，局上风云变靡常。淹坐可虞柯易朽，乘閒正值橘初黄。归来却怪婴情久，残月无多影半窗。竹影移荫满石坛，公馀棋子正堪弹。百年日夜消浮局，万古山河费几盘。鼎足暂分刘可守，鸿沟中断羽堪寒。奕馀指点玄玄谱，世事谁甘袖手看。
镇远行台一与剑潭熊太守夜奕·其一
作者：区元晋
朝代：明

银烛高烧刺史堂，一枰同此战秋光。着中先后谋应审，局上风云变靡常。淹坐可虞柯易朽，乘閒正值橘初黄。归来却怪婴情久，残月无多影半窗。
镇远行台一与剑潭熊太守夜奕·其二
作者：区元晋
朝代：明

竹影移荫满石坛，公馀棋子正堪弹。百年日夜消浮局，万古山河费几盘。鼎足暂分刘可守，鸿沟中断羽堪寒。奕馀指点玄玄谱，世事谁甘袖手看。
长至写怀
作者：区元晋
朝代：明

令节逢长日，呼儿具客觞。竹低风入户，梅绽雨鸣廊。云物凭新句，烟花付小航。曲生良知己，倾倒共茅堂。
閒坐漫述
作者：区元晋
朝代：明

墙角风轻夜合香，湘帘半捲月钩凉。春光一味幽閒外，不落名园鼓吹忙。织有馀丝耕有年，桑苗雨足绿连阡。恰逢社里丰登候，笑晚渔蓑中酒眠。
閒坐漫述·其一
作者：区元晋
朝代：明

墙角风轻夜合香，湘帘半捲月钩凉。春光一味幽閒外，不落名园鼓吹忙。
閒坐漫述·其二
作者：区元晋
朝代：明

织有馀丝耕有年，桑苗雨足绿连阡。恰逢社里丰登候，笑晚渔蓑中酒眠。
闰冬初旬风雨作寒迨晴溪前花鸟喧妍温和可掬用韵赋诗候一二知己
作者：区元晋
朝代：明

城云漏日晓窗和，笑脱寻梅带雪蓑。拨瓮香浮新酒熟，倚门情恋故游多。诗为鼓吹鸟为和，花作机丝蝶作梭。况是溪台晴可曝，身閒何处不宜歌。布褐衣轻景渐和，小晴溪日已盈蓑。行吟南坞春犹远，坐曝茅薝兴独多。冷莫侯门誇炙手，暖须民杵叹无梭。朝来一掬煦熙念，徒向东风拍掌歌。
闰冬初旬风雨作寒迨晴溪前花鸟喧妍温和可掬用韵赋诗候一二知己·其一
作者：区元晋
朝代：明

城云漏日晓窗和，笑脱寻梅带雪蓑。拨瓮香浮新酒熟，倚门情恋故游多。诗为鼓吹鸟为和，花作机丝蝶作梭。况是溪台晴可曝，身閒何处不宜歌。
闰冬初旬风雨作寒迨晴溪前花鸟喧妍温和可掬用韵赋诗候一二知己·其二
作者：区元晋
朝代：明

布褐衣轻景渐和，小晴溪日已盈蓑。行吟南坞春犹远，坐曝茅薝兴独多。冷莫侯门誇炙手，暖须民杵叹无梭。朝来一掬煦熙念，徒向东风拍掌歌。
阅思斋弟仰西亭诗感述
作者：区元晋
朝代：明

万仞云开玉屹屏，仰屏何处是无形。孤儿一掬西亭念，安得岩岩借色声。
陈南斋考擢社师
作者：区元晋
朝代：明

不将糟粕用工夫，老斲轮非卓士乎。白首芸窗甘扫晷，清秋云社又开徒。志同枥骥闻风壮，诗对霜台影月孤。从此华山更秘术，睡仙图作醒仙图。
陈守备饯古云寺即席赋此
作者：区元晋
朝代：明

古刹来何世，高游适此时。山光还小榻，花影泛浮卮。蛮俗旋旋改，天机滚滚奇。百年弦管外，谁见武城碑。
陈少厓咏庭葵并干和之
作者：区元晋
朝代：明

寻杖休谈碧槛红，祇应培植探玄工。干从合并无凡态，蕊觉分舒有异容。叶叶共倾心并赤，枝枝交映月轻胧。对花每忆天孙锦，巧售机云杼轴同。芙蓉夸绿槿夸红，模写终遗造化工。合干岂殊倾日意，同心还作献时容。依墙九尺花全露，弄月双清影半胧。闻说牡丹徵胜事，品分姚魏也难同。
陈少厓咏庭葵并干和之·其一
作者：区元晋
朝代：明

寻杖休谈碧槛红，祇应培植探玄工。干从合并无凡态，蕊觉分舒有异容。叶叶共倾心并赤，枝枝交映月轻胧。对花每忆天孙锦，巧售机云杼轴同。
陈少厓咏庭葵并干和之·其二
作者：区元晋
朝代：明

芙蓉夸绿槿夸红，模写终遗造化工。合干岂殊倾日意，同心还作献时容。依墙九尺花全露，弄月双清影半胧。闻说牡丹徵胜事，品分姚魏也难同。
除夕感怀
作者：区元晋
朝代：明

世隔悬精爽，堂虚渺色声。岁从春共改，愁与涕交盈。竹忆鸾栖长，松栽马鬣生。青衫挥泪满，情绝不堪更。
陶司训郑山人服茶花丸诗见教用韵
作者：区元晋
朝代：明

采从萌蘖带春华，粟粒丸成品绝嘉。数颗清风生几许，更凭烹雪问陶家。
陶太守凤山邀饮龙泉寺手谈
作者：区元晋
朝代：明

是处名山可遍求，况联五马共遨游。疏松筛日金溜榻，弱筱含烟翠湿裘。高阁经残僧伴少，石泉龙起玉光浮。笑弹数着西廓下，月满袈裟局未收。
雨后菊益鲜妍再赋
作者：区元晋
朝代：明

淡洗繁妆似索诗，向来面目岂曾痴。百年潇洒非凡态，一雨空濛是故知。小径香清扶杖适，短篱风远许谁窥。醉狂归去满头插，还笑当年杜牧之。
雨甚山游爽约
作者：区元晋
朝代：明

望望黄云心自倾，可堪天道不人情。瘦筇妒雨苍崖滑，空负松风入砚声。
雨行吕合道中
作者：区元晋
朝代：明

树斜湍啮石，草没水平堤。跋涉移轻盖，崎岖策蹇蹄。雷声喧谷口，虹影卧桥西。烟火瀰茫湿，田家晚未归。
雨霁郊游用门生杨春元韵
作者：区元晋
朝代：明

长堤随步引行车，四望春光接晓沙。细雨绿匀千亩麦，好风红展万丛花。政疏抚字颜徒厚，兴落林庐念转赊。何日吾民憔悴解，空惭岁月属官家。
雨馀小憩万里亭
作者：区元晋
朝代：明

云收云脚转峥嵘，绿水分流万壑鸣。半世忧勤成底事，五年奔走只虚名。星霜屡换貂裘敝，梓里重劳故旧迎。三径就荒松竹在，羞应童子问东行。
霸州守毛碧峣邑长郝见浦春元段虚舟宵饯归化寺三公滇产也碧峣尊甫讳玉乃先君同榜年伯掌科正德间谏南狩被黜见浦虚舟二丈又余廿年前西台同事故交也
作者：区元晋
朝代：明

携手难消此夜心，一灯禅榻共沉吟。长途未了驱驰愿，壮志偏怜岁月侵。薇省云龙世谊重，燕台风雨旧情深。秋江别去芙蓉满，欲采凭谁寄远岑。
韦轩黄少参宴紫薇堂
作者：区元晋
朝代：明

东风漠漠日迟迟，庆集薇垣宴语时。万里新承金马节，一尊同醉故人卮。春生紫阁燕来数，地渺衡阳雁过稀。閒把剑珠弹一曲，不知槐影绿浮衣。
顺昌县途中用壁间韵感述
作者：区元晋
朝代：明

秧萎忧严寒，蛙骄喜绵雨。溜声听转长，霁色望偏苦。近市轻烟浮，晨炊日已晏。醒来看黄粱，犹似梦中饮。归榻彗南轩，行歌日已晏。君看五斗米，不作渊明饭。
顺昌县途中用壁间韵感述·其一
作者：区元晋
朝代：明

秧萎忧严寒，蛙骄喜绵雨。溜声听转长，霁色望偏苦。
顺昌县途中用壁间韵感述·其三
作者：区元晋
朝代：明

归榻彗南轩，行歌日已晏。君看五斗米，不作渊明饭。
顺昌县途中用壁间韵感述·其二
作者：区元晋
朝代：明

近市轻烟浮，晨炊日已晏。醒来看黄粱，犹似梦中饮。
题八景八首，用杨修撰迁客韵呈黄侍御 其一 古柏参天
作者：区元晋
朝代：明

直干立清朝，还资雨露饶。岂徒持劲节，时复长新标。映日文成锦，鸣风韵比韶。更看盘老鹤，仪羽出云霄。
题八景八首，用杨修撰迁客韵呈黄侍御 其七 芸窗诵读
作者：区元晋
朝代：明

青编非剩语，糟粕有真腴。鞭策须常力，岁时可忽诸。心穷千古上，灯继五更初。华国文章在，芸窗肯负儒。
题八景八首，用杨修撰迁客韵呈黄侍御 其三 金梅春暖
作者：区元晋
朝代：明

腊破冻风融，梅边春渐浓。倚墙金的灼，照水玉葱珑。暂止禽窥蕊，低飞蝶恋丛。数枝流日脚，庭畔动虬龙。
题八景八首，用杨修撰迁客韵呈黄侍御 其二 奇花绣地
作者：区元晋
朝代：明

草木帝杼机，名园一探之。露飘香送蔼，春暖色生奇。铺径疑无地，穿林自献时。寻芳轻蹑屦，乐事付莺知。
题八景八首，用杨修撰迁客韵呈黄侍御 其五 玉井潆流
作者：区元晋
朝代：明

泉声出柳塘，晴练跨殊方。润足千畦泽，甘分万井浆。盈坎源源进，涵云烨烨光。尘冠羞未濯，何处听沧浪。
题八景八首，用杨修撰迁客韵呈黄侍御 其八 后圃颐真
作者：区元晋
朝代：明

卜筑傍林峦，尘清境自宽。百年閒里乐，万事静中看。月上琴三弄，客来棋一盘。梅岩这样否，宜隐亦宜官。
题八景八首，用杨修撰迁客韵呈黄侍御 其六 瑶琴播雅
作者：区元晋
朝代：明

山阁抚孤琴，寥寥几识音。多年留此调，三叹是何心。杨柳风全细，梧桐月半阴。焚香按旧谱，天籁发清吟。
题八景八首，用杨修撰迁客韵呈黄侍御 其四 丹桂秋香
作者：区元晋
朝代：明

把酒问群芳，何如秋桂香。仙标传兔窟，清影弄蟾光。叶岂凌霜健，枝因傲雪苍。燕山花五树，同徵白眉郎。
题八景八首，用杨修撰迁客韵呈黄侍御·古柏参天
作者：区元晋
朝代：明

直干立清朝，还资雨露饶。岂徒持劲节，时复长新标。映日文成锦，鸣风韵比韶。更看盘老鹤，仪羽出云霄。草木帝杼机，名园一探之。露飘香送蔼，春暖色生奇。铺径疑无地，穿林自献时。寻芳轻蹑屦，乐事付莺知。腊破冻风融，梅边春渐浓。倚墙金的灼，照水玉葱珑。暂止禽窥蕊，低飞蝶恋丛。数枝流日脚，庭畔动虬龙。把酒问群芳，何如秋桂香。仙标传兔窟，清影弄蟾光。叶岂凌霜健，枝因傲雪苍。燕山花五树，同徵白眉郎。泉声出柳塘，晴练跨殊方。润足千畦泽，甘分万井浆。盈坎源源进，涵云烨烨光。尘冠羞未濯，何处听沧浪。山阁抚孤琴，寥寥几识音。多年留此调，三叹是何心。杨柳风全细，梧桐月半阴。焚香按旧谱，天籁发清吟。青编非剩语，糟粕有真腴。鞭策须常力，岁时可忽诸。心穷千古上，灯继五更初。华国文章在，芸窗肯负儒。卜筑傍林峦，尘清境自宽。百年閒里乐，万事静中看。月上琴三弄，客来棋一盘。梅岩这样否，宜隐亦宜官。
题土官陶太守台馆
作者：区元晋
朝代：明

门外清溪溪外山，习家台馆枕晴湾。秋光散霭含虚阁，野色分青袭曲阑。入院云龙瞻紫诰，倚楼天日见长安。丹心祇许倾葵藿，莫羡樱桃点素樊。
题小洞和答
作者：区元晋
朝代：明

休言明镜此非台，还借禅家一味来。门外红尘飞扑面，槛前流水净无埃。徒闻禦寇凌空去，谁向湓江影照回。每把打乖歌邵子，碧梧疏柳自高齐。
题崙山号
作者：区元晋
朝代：明

五色祥云映日鲜，玉楼高处坐神仙。人间亦有登瀛客，莫把虚无说阆巅。
题弄花香满衣
作者：区元晋
朝代：明

小蛮扳紫翠，香雾湿罗衣。点滴留痕在，伤春心自知。
题惕斋弟并头莲卷
作者：区元晋
朝代：明

异蕊端凭淑气将，粉红轻坠露青房。波涵孤干还分影，镜对双娥共一妆。初似含情相俯仰，忽疑停语伴商量。他年尚论花传胜，注品君家孰并芳。清玩重劳问昔栽，寻常那见此花开。应缘雨露添新态，不是滋培改旧荄。皓月低徊相照水，东风妆点共登台。天机云锦无穷兴，岁岁君逢酒有媒。
题惕斋弟并头莲卷·其一
作者：区元晋
朝代：明

异蕊端凭淑气将，粉红轻坠露青房。波涵孤干还分影，镜对双娥共一妆。初似含情相俯仰，忽疑停语伴商量。他年尚论花传胜，注品君家孰并芳。
题惕斋弟并头莲卷·其二
作者：区元晋
朝代：明

清玩重劳问昔栽，寻常那见此花开。应缘雨露添新态，不是滋培改旧荄。皓月低徊相照水，东风妆点共登台。天机云锦无穷兴，岁岁君逢酒有媒。
题惜花春起早
作者：区元晋
朝代：明

晨起理蛾眉，寸心花无发。含情诉东风，犹恐韶光疾。
题掬水月在手
作者：区元晋
朝代：明

妾心如水月，掬浣圆个个。欲寄黄华戍，春深无雁过。
题洞中光霁台和韵
作者：区元晋
朝代：明

莫向湛然说定中，此心星宿本来通。萦舒自觉沧溟阔，澹泊那教世味同。花底鹤还清弄影，镜中云度锦流踪。山僧卓锡成何事，会见储龙起碧空。
题熊文学比汉高翔卷
作者：区元晋
朝代：明

梧桐当舜日，菶菶亦萋萋。朱鸟文方诞，灵雏羽复齐。云霄看远举，林薄笑卑栖。试问渊源自，承家几建溪。
题熊邑博南天遥祝卷
作者：区元晋
朝代：明

芹曝难消五尺天，寝兴何日罄亲前。望遥南极心徒恋，思入蟠桃席共传。建水春生琼液满，幔亭云霭瑞光连。称觞看取他年寿，捧檄还居戏彩先。
题爱月夜眠迟
作者：区元晋
朝代：明

未忍罗带解，蟾光满绣扉。情深听玉笛，声隔粉墙儿。
题赵东台写钟潭泉手卷画
作者：区元晋
朝代：明

暖日抽芦荻，柔风杨柳花。春江浓似酒，何处问渔家。我爱中宪翁，墨花洒数柳。千载陶渊明，高风谁复右。
题赵东台写钟潭泉手卷画·其一
作者：区元晋
朝代：明

暖日抽芦荻，柔风杨柳花。春江浓似酒，何处问渔家。
题赵东台写钟潭泉手卷画·其二
作者：区元晋
朝代：明

我爱中宪翁，墨花洒数柳。千载陶渊明，高风谁复右。
题黎漱泉号和念谷高大尹韵
作者：区元晋
朝代：明

浩浩天潢水一沦，漱流吾爱洗心人。濯缨堪笑歌童子，不道沧浪怕涴尘。一夜东风到碧沦，点溪红片正撩人。漱泉可道武陵浅，流出桃花不避尘。
题黎漱泉号和念谷高大尹韵·其一
作者：区元晋
朝代：明

浩浩天潢水一沦，漱流吾爱洗心人。濯缨堪笑歌童子，不道沧浪怕涴尘。
题黎漱泉号和念谷高大尹韵·其二
作者：区元晋
朝代：明

一夜东风到碧沦，点溪红片正撩人。漱泉可道武陵浅，流出桃花不避尘。
饮郭都谏别墅
作者：区元晋
朝代：明

平林烟半昏，凉气荐山雨。试问春若何，流莺花外语。花径呼童扫，柴扉为客开。忽惊仙犬吠，云外一车来。
饮郭都谏别墅·其一
作者：区元晋
朝代：明

平林烟半昏，凉气荐山雨。试问春若何，流莺花外语。
饮郭都谏别墅·其二
作者：区元晋
朝代：明

花径呼童扫，柴扉为客开。忽惊仙犬吠，云外一车来。
黄云山游代柬
作者：区元晋
朝代：明

积雨初睛日满关，杖藜看到几名山。公能远览休辞远，我是閒人不厌閒。紫壑擎霄频属望，苍松倾日可容扳。白头兴溢樵歌外，村沽频斟肯作难。
黄文学过观珠灯和答
作者：区元晋
朝代：明

九华清思入宵重，还对春灯忆远红。金狄影团珠树里，霜轮光碾水晶丛。一龛共睹星辰丽，万缕谁誇绮绘工。天远长安春不异，放歌元在彩云中。
黄龙山参戎燕楚威楼
作者：区元晋
朝代：明

危楼高百尺，跻览快新晴。树锁千岩翠，岚收万井明。尊前倾俗虑，云外薄浮名。却笑琵琶索，能添饮后情。
龙津号用韵
作者：区元晋
朝代：明

远水分潮绕埭东，幽栖曾此见元龙。灵源剩有千寻脉，沛泽还期九万风。日影光摇鳞甲动，花阴晴覆醴泉浓。剑南胜事凭谁说，紫气苍茫两岸中。
龙溪
作者：区元晋
朝代：明

龙溪深且清，下有老龙鸣。龙鸣水怪静，不似水禽声。
入灵羊峡
作者：区剑光
朝代：明

云洗湍花秋复飞，罾船两两拨花归。等閒化石峰头女，赢得鱼书出钓矶。
南蓬书院讲道
作者：区大伦
朝代：明

讲院初开日，如云弟子从。宫墙依坐虎，文字转雕龙。问礼存经曲，陈诗间鼓钟。百年勤学道，犹自愧儒宗。
南雍恭祀孔庙有述
作者：区大伦
朝代：明

石城雍馆曙氤氲，秩祀神来俨苾芬。银汉清辉临宝炬，璧池瑞霭接祥云。牺陈俎豆欣初荐，凤叶箫韶恍昔闻。愿率骏奔群弟子，讲堂千古庆斯文。
厓山吊古
作者：区大伦
朝代：明

自古兴亡地，厓山独怨歌。胡强由挟战，宋弱本言和。帷幄图功少，金缯误国多。更思朱镇事，流恨满沧波。访古问渔樵，英雄泪未消。宋魂徒自远，楚些不须招。国事存厓石，臣心逐海潮。胡元何足恨，天意在明朝。
厓山吊古·其一
作者：区大伦
朝代：明

自古兴亡地，厓山独怨歌。胡强由挟战，宋弱本言和。帷幄图功少，金缯误国多。更思朱镇事，流恨满沧波。
厓山吊古·其二
作者：区大伦
朝代：明

访古问渔樵，英雄泪未消。宋魂徒自远，楚些不须招。国事存厓石，臣心逐海潮。胡元何足恨，天意在明朝。
厓门吊古
作者：区大伦
朝代：明

忆昔浮厓日，山河一苇存。三臣同恋主，列士总衔恩。海日乖殷夏，华夷易宋元。驱除圣主力，冠履正乾坤。厓门一片水，客至每愁增。断壁无元字，空山有宋陵。胶舟悲不返，填海恨常凝。千载经祠庙，凄然感废兴。
厓门吊古·其一
作者：区大伦
朝代：明

忆昔浮厓日，山河一苇存。三臣同恋主，列士总衔恩。海日乖殷夏，华夷易宋元。驱除圣主力，冠履正乾坤。
厓门吊古·其二
作者：区大伦
朝代：明

厓门一片水，客至每愁增。断壁无元字，空山有宋陵。胶舟悲不返，填海恨常凝。千载经祠庙，凄然感废兴。
同宫允兄官棠山中寻梅
作者：区大伦
朝代：明

何处寻梅去，江村万玉林。雪堆山径浅，花发野塘深。瘦影悬疏月，幽香度远岑。瑶华如可结，相待岁寒心。容日寻芳入，蓬山几洞春。傍林花作友，倚树月随人。松石寒相映，冰霜晚见亲。湖山虽胜事，不断冶游尘。
同宫允兄官棠山中寻梅·其一
作者：区大伦
朝代：明

何处寻梅去，江村万玉林。雪堆山径浅，花发野塘深。瘦影悬疏月，幽香度远岑。瑶华如可结，相待岁寒心。
同宫允兄官棠山中寻梅·其二
作者：区大伦
朝代：明

容日寻芳入，蓬山几洞春。傍林花作友，倚树月随人。松石寒相映，冰霜晚见亲。湖山虽胜事，不断冶游尘。
在书院讲中行章咏
作者：区大伦
朝代：明

中行一派浩千春，俗学寻源却未真。若道思归与狂简，当年吾道属何人。
在书院讲舞雩章咏
作者：区大伦
朝代：明

谩将春咏了残春，鲁叟当年只问津。若与唐虞誇气象，乾坤剩有咏归人。
天启元年歌
作者：区大伦
朝代：明

大明天子自天成，睿德尧年颂圣明。更比世宗昭瑞应，黄河今为圣人清。合是天心启圣人，讴歌万国庆芳辰。韶光共道元年好，天子新开万岁春。今皇龙德本先天，大宝初开日月悬。见说万灵皆受职，闾阎新数太平年。高皇大业盛殷汤，远迈成周卜世长。今日文孙恢圣绪，由来祖德是重光。文皇盛德在燕关，帝泽王风此日还。万国重瞻新日月，千年长抚旧河山。四海车书来会同，明堂天子布和风。悬知紫极氤氲处，春在青阳左介中。天回北极紫烟重，天子乘春御六龙。为报江湖须罢钓，云龙千载一相从。千年一遇圣明君，八相平章昔未闻。可是九官重命日，诸公何以佐南薰。一诏从天许赐环，江湖犹复觐龙颜。虽逢礼乐遵虞典，那得夔龙便可攀。锡宠偏多贵近臣，肘金横玉赐来新。主恩浩荡应难报，寄语诸贤莫爱身。紫殿催班侍讲筵，皇情初眷典谟篇。词臣献纳承恩遇，日捧牙签近御前。千官拥扈盛朝仪，谁念深宫进御时。保傅圣躬原不易，相臣勋业相臣知。自古冲人德业全，都从仆御慎周旋。周公若道还欺我，那得隆平八百年。在昔耕莘起帝臣，还从操筑见经纶。东山衡岳寻常事，好作和梅鼎铉人。帝宠元戎策武功，貔貅十万赴辽东。师人尽诏金钱赐，扫荡三韩指顾中。父老欢呼有赐书，尽停中使减诸胥。百城长吏应宣布，当使圣恩逮里闾。诏使衔恩出塞垣，金钱百万散营屯。从前肆市皆和虏，今日边城莫负恩。帝泽如天草木春，三朝旷典一时新。微臣欲献中兴颂，愿比尧封祝圣人。
天启元年歌·其一
作者：区大伦
朝代：明

大明天子自天成，睿德尧年颂圣明。更比世宗昭瑞应，黄河今为圣人清。
天启元年歌·其七
作者：区大伦
朝代：明

天回北极紫烟重，天子乘春御六龙。为报江湖须罢钓，云龙千载一相从。
天启元年歌·其三
作者：区大伦
朝代：明

今皇龙德本先天，大宝初开日月悬。见说万灵皆受职，闾阎新数太平年。
天启元年歌·其九
作者：区大伦
朝代：明

一诏从天许赐环，江湖犹复觐龙颜。虽逢礼乐遵虞典，那得夔龙便可攀。
天启元年歌·其二
作者：区大伦
朝代：明

合是天心启圣人，讴歌万国庆芳辰。韶光共道元年好，天子新开万岁春。
天启元年歌·其五
作者：区大伦
朝代：明

文皇盛德在燕关，帝泽王风此日还。万国重瞻新日月，千年长抚旧河山。
天启元年歌·其八
作者：区大伦
朝代：明

千年一遇圣明君，八相平章昔未闻。可是九官重命日，诸公何以佐南薰。
天启元年歌·其六
作者：区大伦
朝代：明

四海车书来会同，明堂天子布和风。悬知紫极氤氲处，春在青阳左介中。
天启元年歌·其十
作者：区大伦
朝代：明

锡宠偏多贵近臣，肘金横玉赐来新。主恩浩荡应难报，寄语诸贤莫爱身。
天启元年歌·其十一
作者：区大伦
朝代：明

紫殿催班侍讲筵，皇情初眷典谟篇。词臣献纳承恩遇，日捧牙签近御前。
天启元年歌·其十七
作者：区大伦
朝代：明

诏使衔恩出塞垣，金钱百万散营屯。从前肆市皆和虏，今日边城莫负恩。
天启元年歌·其十三
作者：区大伦
朝代：明

自古冲人德业全，都从仆御慎周旋。周公若道还欺我，那得隆平八百年。
天启元年歌·其十二
作者：区大伦
朝代：明

千官拥扈盛朝仪，谁念深宫进御时。保傅圣躬原不易，相臣勋业相臣知。
天启元年歌·其十五
作者：区大伦
朝代：明

帝宠元戎策武功，貔貅十万赴辽东。师人尽诏金钱赐，扫荡三韩指顾中。
天启元年歌·其十八
作者：区大伦
朝代：明

帝泽如天草木春，三朝旷典一时新。微臣欲献中兴颂，愿比尧封祝圣人。
天启元年歌·其十六
作者：区大伦
朝代：明

父老欢呼有赐书，尽停中使减诸胥。百城长吏应宣布，当使圣恩逮里闾。
天启元年歌·其十四
作者：区大伦
朝代：明

在昔耕莘起帝臣，还从操筑见经纶。东山衡岳寻常事，好作和梅鼎铉人。
天启元年歌·其四
作者：区大伦
朝代：明

高皇大业盛殷汤，远迈成周卜世长。今日文孙恢圣绪，由来祖德是重光。
宿横槎渡
作者：区大伦
朝代：明

日落端江晚，维舟倚岸新。自多临汎意，不负水云身。野火收残市，寒潮下暝津。明朝溯洄去，应访武陵人。
梅庵
作者：区大伦
朝代：明

江声带兰若，静者自相寻。白日寒山道，清风祇树林。竹梅开径浅，钟磬落云深。何必随空去，方知尘外心。
登南蓬山
作者：区大伦
朝代：明

晨登蓬莱山，命我二三友。怀抱各清旷，稍厌从棼纠。理策即嵚岑，延眺极原薮。凉风荡衣裳，层峦映左右。西岭翠千重，东山亘长阜。齐云迥造天，回薄出南斗。江流浩渟泓，横岛障倾溜。洲渚跃波来，迅势若奔走。远浦网轻烟，前村荫疏柳。对景每自得，俯仰但搔首。岭云与溪月，一一供吾有。未知宇宙间，此乐可尽否。还顾望霞圃，咏归及樵叟。诘旦亦复然，兹游长负不。
登崇熹塔
作者：区大伦
朝代：明

圹漭孤标黛色开，百盘天外俯嵩台。江清日抱双龙出，峡迥云驱万马来。倚槛风烟看北极，傍檐星斗望中台。衣冠胜会千年事，何客重当作赋才。
石室山玉虚宫作
作者：区大伦
朝代：明

云岩天上出，仙馆日边开。近对千峰合，遥临万象来。紫芝全覆岭，丹箓半含苔。复似登玄圃，笙歌发帝台。
自端溪溯流还石洲江上杂咏四首
作者：区大伦
朝代：明

封壤从知羲叔还，皇风亦在有虞间。汉家霸业何须论，西出楼船过锦山。灵羊东尽水为乡，两岸风传橘柚香。在处芷兰供客佩，教人无那说潇湘。神仙应只在人间，尽说观棋去不还。寂寞霞踪谁过问，舟人指点烂柯山。长江面面接蘋洲，阳鸟偏多水国秋。桂楫兰桡冲不散，枉教回雁说衡州。
自端溪溯流还石洲江上杂咏四首·其一
作者：区大伦
朝代：明

封壤从知羲叔还，皇风亦在有虞间。汉家霸业何须论，西出楼船过锦山。
自端溪溯流还石洲江上杂咏四首·其三
作者：区大伦
朝代：明

神仙应只在人间，尽说观棋去不还。寂寞霞踪谁过问，舟人指点烂柯山。
自端溪溯流还石洲江上杂咏四首·其二
作者：区大伦
朝代：明

灵羊东尽水为乡，两岸风传橘柚香。在处芷兰供客佩，教人无那说潇湘。
自端溪溯流还石洲江上杂咏四首·其四
作者：区大伦
朝代：明

长江面面接蘋洲，阳鸟偏多水国秋。桂楫兰桡冲不散，枉教回雁说衡州。
舟汎漓江之石室游
作者：区大伦
朝代：明

方舟汎潮返，潮满欲平流。日动漓江色，风含楚岸秋。岭云空翠合，津树晚烟浮。为问西来兴，将寻石室游。
陪仲叔两兄汎舟？川晚溯大江
作者：区大伦
朝代：明

浮楫下？川，沿洄绿渚烟。水衔村径出，樯拂浦云悬。沙鸟依人静，汀花对酒妍。蒹葭别有思，何似雁行边。溯洄江色暮，空水澹清秋。雾隐桄榔岸，潮平雁骛洲。管声川上发，槎影月中浮。便拟随星使，将寻天汉游。
陪仲叔两兄汎舟？川晚溯大江·其一
作者：区大伦
朝代：明

浮楫下？川，沿洄绿渚烟。水衔村径出，樯拂浦云悬。沙鸟依人静，汀花对酒妍。蒹葭别有思，何似雁行边。
陪仲叔两兄汎舟？川晚溯大江·其二
作者：区大伦
朝代：明

溯洄江色暮，空水澹清秋。雾隐桄榔岸，潮平雁骛洲。管声川上发，槎影月中浮。便拟随星使，将寻天汉游。
陪仲叔两兄汎舟�川晚溯大江·其一
作者：区大伦
朝代：明
体裁：五言律诗

浮楫下�川，沿洄绿渚烟。水衔村径出，樯拂浦云悬。沙鸟依人静，汀花对酒妍。蒹葭别有思，何似雁行边。
陪仲叔两兄汎舟�川晚溯大江·其二
作者：区大伦
朝代：明
体裁：五言律诗

溯洄江色暮，空水澹清秋。雾隐桄榔岸，潮平雁鹜洲。管声川上发，槎影月中浮。便拟随星使，将寻天汉游。
三日登真觉寺
作者：区大枢
朝代：明

隐隐冯香阜，平林入望重。风花千地散，春色半天逢。檐宿迎祥鸽，潭藏护法龙。晚看调马者，蹀躞敛疏钟。
与客约过常公禅房
作者：区大枢
朝代：明

地僻应忘岁月，林幽自足烟霞。老僧静披多叶，童子閒扫落花。闭户都无诸染，梦香只有四禅。树底谁惊宿鸟，风前共听鸣蝉。终日结跏丈室，六时诵念花龛。空馀枥嘶骏马，别有丛发优昙。解带行经竹院，开襟坐傍香台。绿砌重披蕙草，黄金偏落秋槐。
与客约过常公禅房·其一
作者：区大枢
朝代：明

地僻应忘岁月，林幽自足烟霞。老僧静披多叶，童子閒扫落花。
与客约过常公禅房·其三
作者：区大枢
朝代：明

终日结跏丈室，六时诵念花龛。空馀枥嘶骏马，别有丛发优昙。
与客约过常公禅房·其二
作者：区大枢
朝代：明

闭户都无诸染，梦香只有四禅。树底谁惊宿鸟，风前共听鸣蝉。
与客约过常公禅房·其四
作者：区大枢
朝代：明

解带行经竹院，开襟坐傍香台。绿砌重披蕙草，黄金偏落秋槐。
从军行
作者：区大枢
朝代：明

六郡良家子，应募充羽林。边亭烽未息，往征阴山阴。平沙万里望，白草莽萧森。悲风四面来，胡马有哀音。矧伊中土士，能无泪沾襟。仰视雁南翔，悠悠伤我心。所赖主将贤，爱士重千金。殊恩且未报，虽生焉足任。誓将灭丑类，铭绩燕山岑。寄语闺中人，且勿常苦吟。
从板石登舟赴虔
作者：区大枢
朝代：明

积雨登崖滑，逢舟且驻骖。水防穿石溜，山閜出蒲庵。岸莽低春潦，峤丛隐暮岚。计行过信宿，犹未达虔南。
仲冬阅武
作者：区大枢
朝代：明

习战乘冬仲，临场谬阅师。威伸先号令，武奋选雄奇。猛士缨胡曼，材官服汉仪。六钧弓并彀，七扎铠齐披。霜雪明戈戟，风雷飏帜旗。队分鱼鸟阵，屯列虎熊麾。朱鹭声阗震，紫骝光骤驰。白猿腾妙伎，红鹄破玄思。曲直徒虽布，方圆表屡移。容门开地水，守险翼城池。摝铎前茅往，鸣铙后纛随。旌优宁泯灭，罚劣岂参差。日落千山暮，烟飘万壑飔。啼乌归壁垒，皓月照营陲。二卫疆边楚，三苗坏属夷。不虞须有戒，无事固应持。俎豆曾闻矣，韬钤近与而。谁云兵可偃，未雨咏周诗。
六月十四夜偶起望月
作者：区大枢
朝代：明

浮云纤欲净，众星疏以没。中宵不遑寐，起视南楼月。皓魄已几望，圆景尚微缺。溽暑澄金波，凉飙迎秋发。忆昔西园游，文思壮飞越。如何此时望，皎皎空城阙。搔首立瑶阶，徒然照华发。乌惊栖靡定，哀响送蜻蛚。仿徨还予寝，梦魂但超忽。
冬日登镇海楼
作者：区大枢
朝代：明

楼上登临日，玄冬岁色归。千重林叶落，万叠岭云飞。野雉馀衰草，城乌下晚晖。谁令身转剧，湖海意多违。
凤台曲
作者：区大枢
朝代：明

萧史弃尘氛，吹箫入紫云。还来邀弄玉，鸣凤自为群。联翮青冥外，和气结絪缊。列仙顾之笑，罗袂飘兰芬。世岂无仇匹，谁如此两君。即今秦台上，遗风百代闻。
初岁诣兴国寺
作者：区大枢
朝代：明

开岁即宜人，风光到处春。山明残雪映，野绚早霞新。庭柏回苍干，林篁转绿筠。最怜香鹫赏，佳气坐氲氤。
刺诡
作者：区大枢
朝代：明

大易崇易简，小雅称正直。德业亮天地，福禄绥邦国。师师风渐邈，寅恭谊寖忒。谈笑类优俳，机锋不可测。平胸藏鳞甲，周道树荆棘。涂面事贵人，竿牍匪时入。猱升讵无因，茑施阴有力。闪烁千万端，变幻如鬼蜮。我想贤哲衷，青天并皎日。精白对友朋，靖共修厥职。焉用兹诡遇，难逃众目识。穷达况有命，显膴何必得。伤哉无耻徒，何为长太息。
劝农诗
作者：区大枢
朝代：明

泛彼谷风，鼓荡大和。农辰既届，我庶如何。无趼于陆，无滥于河。以缘南亩，慎勿之讹。袯斯襫斯，曷秉尔镃。芟厥茂草，窒彼荒岐。尔田不臧，谁则女诒。畇畇濯濯，罔或予埤。狎其疆畔，无昵尔茨。率彼妇子，往馌东菑。
劝农诗·其一
作者：区大枢
朝代：明

泛彼谷风，鼓荡大和。农辰既届，我庶如何。无趼于陆，无滥于河。以缘南亩，慎勿之讹。
劝农诗·其二
作者：区大枢
朝代：明

袯斯襫斯，曷秉尔镃。芟厥茂草，窒彼荒岐。尔田不臧，谁则女诒。畇畇濯濯，罔或予埤。狎其疆畔，无昵尔茨。率彼妇子，往馌东菑。
南还答汪公干兼别京中同好
作者：区大枢
朝代：明

余驾远行迈，将归南海南。感叹二三子，缱绻不能堪。五载客京华，出入必见参。何期一朝别，分飞各异骖。无以长相思，少原有遗簪。欢言苦不足，离别怅无多。执手长太息，中夜起悲歌。悲歌夫若何，人生渺逝波。驱车洛阳道，振策厉嵩河。三复琼瑶篇，永念在中阿。中阿不可见，念子情何极。遥望嵩衡云，恨无生羽翼。予附皇华游，子复亲闱忆。昆朋岂不乐，无乃少子识。欲从而末由，对之长叹息。叹息复何言，为别已在兹。对酒不能酣，抚缨立路歧。河清难再俟，白日忽西驰。感君意气多，期我岁寒知。愿言终努力，长歌怀此辞。
南还答汪公干兼别京中同好·其一
作者：区大枢
朝代：明

余驾远行迈，将归南海南。感叹二三子，缱绻不能堪。五载客京华，出入必见参。何期一朝别，分飞各异骖。无以长相思，少原有遗簪。
南还答汪公干兼别京中同好·其三
作者：区大枢
朝代：明

中阿不可见，念子情何极。遥望嵩衡云，恨无生羽翼。予附皇华游，子复亲闱忆。昆朋岂不乐，无乃少子识。欲从而末由，对之长叹息。
南还答汪公干兼别京中同好·其二
作者：区大枢
朝代：明

欢言苦不足，离别怅无多。执手长太息，中夜起悲歌。悲歌夫若何，人生渺逝波。驱车洛阳道，振策厉嵩河。三复琼瑶篇，永念在中阿。
南还答汪公干兼别京中同好·其四
作者：区大枢
朝代：明

叹息复何言，为别已在兹。对酒不能酣，抚缨立路歧。河清难再俟，白日忽西驰。感君意气多，期我岁寒知。愿言终努力，长歌怀此辞。
南还舍弟送至报国寺登毗卢阁遥指乡路
作者：区大枢
朝代：明

丹宫还傍凤城跻，首路那堪问解携。鸿雁暂于初地集，骊驹偏向忍林嘶。苍茫岭树孤云断，迢递关城落日低。南极朱鸢馀万里，不胜乡思晚凄凄。
发南京留别故人
作者：区大枢
朝代：明

遥遥江上舟，千里溯江流。风景三山在，豪华六代幽。石城环故国，天堑隔重洲。欲采芙蓉去，思君南渡头。
同太史弟游燕子矶
作者：区大枢
朝代：明

矶上一登临，沧浪下渚浔。秋来吴岫晚，寒入楚江深。绝磴窥青雀，长松韵素琴。苍苍葭菼际，之子尔何心。秋皋爽气偏，矶上信凄然。水国苍葭外，渔家白鹭边。云帆移远浦，江树羃浮烟。何处南来雁，遥遥下北燕。
同太史弟游燕子矶·其一
作者：区大枢
朝代：明

矶上一登临，沧浪下渚浔。秋来吴岫晚，寒入楚江深。绝磴窥青雀，长松韵素琴。苍苍葭菼际，之子尔何心。
同太史弟游燕子矶·其二
作者：区大枢
朝代：明

秋皋爽气偏，矶上信凄然。水国苍葭外，渔家白鹭边。云帆移远浦，江树羃浮烟。何处南来雁，遥遥下北燕。
同宫允弟侍御弟游西樵
作者：区大枢
朝代：明

圭组岂必厌，烟霞兴自浓。西樵一片石，待我三人踪。往攀南山桂，来倚东溪松。菖蒲何烂漫，鹤蕊复蒙茸。隐雾随玄豹，行天策玉龙。倘从茅氏后，还冀匡君逢。
君马黄·其二
作者：区大枢
朝代：明
体裁：古风

君马黄，臣马白。君马为神，追蹑风云，�腾八极。臣马仰秣伏枥，勉奉羁靮，不敢怠以息。
和瑞侄雁字诗兼有勉意
作者：区大枢
朝代：明

瀚海风高紫塞抟，遥瞻健翮锲云端。史籀直向虫书觅，皇颉空于鸟迹观。字倚类形分隶草，文从霄汉揭琅玕。掞天竟属如椽手，莫但窗前瞥羽翰。同歌宝鼎重咸京，复睹奎文镂泰清。一画已从行处出，六书仍向阵边呈。排云五色鸾笺下，垂露千重薤叶生。玉检何须探往策，联翩今已报瑶琼。
和瑞侄雁字诗兼有勉意·其一
作者：区大枢
朝代：明

瀚海风高紫塞抟，遥瞻健翮锲云端。史籀直向虫书觅，皇颉空于鸟迹观。字倚类形分隶草，文从霄汉揭琅玕。掞天竟属如椽手，莫但窗前瞥羽翰。
和瑞侄雁字诗兼有勉意·其二
作者：区大枢
朝代：明

同歌宝鼎重咸京，复睹奎文镂泰清。一画已从行处出，六书仍向阵边呈。排云五色鸾笺下，垂露千重薤叶生。玉检何须探往策，联翩今已报瑶琼。
咏小燕
作者：区大枢
朝代：明

小小檐间燕，翁翁傍母飞。弄音喧绣幕，学舞戏春晖。拾絮穿花过，衔泥掠水归。终辞白屋去，还向玉楼依。
咏繁华
作者：区大枢
朝代：明

旭日丽容光，春风发艳香。问年方小史，媲貌胜龙阳。铅粉冰肌白，金丸柘弹黄。锦屏开玉镜，绣被覆牙床。宠至乘堪矫，怜深袖可忘。燕姬翻见妒，郑女自空伤。麝气无重馥，兰菲讵再扬。预愁桃李节，衰落在芬芳。
塞下曲
作者：区大枢
朝代：明

玄漠风沙迥，防胡列汉兵。才乘光禄塞，复逼右贤营。玉剑连星出，金笳带月鸣。谁怜万里外，辛苦为长城。戚戚去乡里，遥遥上塞垣。秦城百战地，汉垒万年屯。牧马逢秋下，乘墉彻夜奔。从来边戍苦，不敢怨中原。汉戍出萧关，西行万里艰。黄云霾陇坂，白日曀阴山。疏勒经年往，玉门几岁还。惟应青海月，常得照离颜。
塞下曲·其一
作者：区大枢
朝代：明

玄漠风沙迥，防胡列汉兵。才乘光禄塞，复逼右贤营。玉剑连星出，金笳带月鸣。谁怜万里外，辛苦为长城。
塞下曲·其三
作者：区大枢
朝代：明

汉戍出萧关，西行万里艰。黄云霾陇坂，白日曀阴山。疏勒经年往，玉门几岁还。惟应青海月，常得照离颜。
塞下曲·其二
作者：区大枢
朝代：明

戚戚去乡里，遥遥上塞垣。秦城百战地，汉垒万年屯。牧马逢秋下，乘墉彻夜奔。从来边戍苦，不敢怨中原。
夏日偕诸弟泛舟�川值雨
作者：区大枢
朝代：明
体裁：五言律诗

炎云度远空，带雨入■中。急响浮行苇，馀阴挂剌桐。停舟依浅渚，载酒出深丛。渐觉新凉好，溪棠送晚风。
夏游杜园
作者：区大枢
朝代：明

野兴从君发，名园仲夏过。洞深经日小，岭近积云多。酒气来兰蕙，箫声出芰荷。最怜招隐地，倚杖即岩阿。
夜发端州归？川
作者：区大枢
朝代：明

羲御忽西驰，夕阳挂烟树。薄暮理归舟，端溪向东注。飞鸟投遥林，行人入前聚。江月呈圆辉，金波泛寒兔。皛皛下空洲，悠悠涉长路。时闻村中语，复觉挐音溯。美哉吾土乐，一枝良足度。不效浮海叹，窃同始宁慕。归去？川上，田园饬吾素。
夜发端州归�川
作者：区大枢
朝代：明
体裁：古风

羲御忽西驰，夕阳挂烟树。薄暮理归舟，端溪向东注。飞鸟投遥林，行人入前聚。江月呈圆辉，金波泛寒兔。皛皛下空洲，悠悠涉长路。时闻村中语，复觉挐音溯。美哉吾土乐，一枝良足度。不效浮海叹，窃同始宁慕。归去�川上，田园饬吾素。
夷门
作者：区大枢
朝代：明

夷门监者旧藏名，公子邀欢执辔迎。上客莫惊虚左遇，报恩谁得似侯嬴。
寄刘约我
作者：区大枢
朝代：明

白驿维舟处，章江揽袂心。如何一水别，翻作两龙吟。绿树螺川远，苍烟庾岭深。幽兰虽有曲，谁为写瑶琴。
寒食客中作
作者：区大枢
朝代：明

寒食三春已暮天，燕中春景最堪怜。林花渐发迎迟日，花柳初新媚早年。台上斗鸡还竞长，埒旁走马复争先。舞楼按节升鸾屣，歌榭流声入凤弦。九陌风香来蹴鞠，四郊云影落鞦韆。美人留客欢无极，公子邀宾乐未旋。中禁不须传旧火，朱门已自试新烟。谁教羁客逢兹日，独抱炎心郁未然。
寻白云洞瀑布因坐泛石上
作者：区大枢
朝代：明

侧径萦崖入，虚空小洞衔。雪飞初夏瀑，烟锁半晴岩。炼药安金鼎，藏书发石函。仙杯才共泛，未许素云缄。
寻飞来古寺
作者：区大枢
朝代：明

香刹出诸天，扳跻磴道缘。松篁蒙岭密，猿狖跃峰联。积藓行防踬，垂藤接虑牵。林昏疑虎伏，壑静似龙眠。孤磬岩间发，明灯树杪然。飞腾驱白象，结构拥青莲。探讨今辰得，皈依夙愿便。晚来催解缆，乘月下江烟。
山店早发赴虔作
作者：区大枢
朝代：明

蒙雾隮峻坂，荆榛翳前途。仆夫疲登顿，将进还趑趄。望见东峰上，杲杲出阳乌。浓露濡野草，丹枫变霜涂。圃场无滞穗，茅屋休犁锄。村中才卧起，炊烟曳穷庐。牧人驱犊出，商歌听有馀。勋名竟何立，祇用窘微躯。颠毛愁种种，览镜泣形枯。回首望平田，耦耕愧长沮。
岳阳公署作
作者：区大枢
朝代：明

别署倚巴丘，重湖郭外浮。苔荒残壁古，木落满庭秋。雁度南楼远，乌啼北院幽。空阶时独立，偏动越乡愁。
投宿山家
作者：区大枢
朝代：明

荒山行役晚，傍岭宿孤村。篱落人家少，溪塘暮雨繁。牛羊归故径，蓑笠散春原。独坐明灯里，寥寥谁与言。田家无比闾，何处问安居。茅屋孤烟外，荒村返照馀。林藏山月小，雨过石潭虚。赖有清宵梦，犹能到玉除。
投宿山家·其一
作者：区大枢
朝代：明

荒山行役晚，傍岭宿孤村。篱落人家少，溪塘暮雨繁。牛羊归故径，蓑笠散春原。独坐明灯里，寥寥谁与言。
投宿山家·其二
作者：区大枢
朝代：明

田家无比闾，何处问安居。茅屋孤烟外，荒村返照馀。林藏山月小，雨过石潭虚。赖有清宵梦，犹能到玉除。
捣衣
作者：区大枢
朝代：明

秋闺寒不寐，中夜理衣裳。裂帛开朱匣，调砧响画廊。力从香杵竭，思绕玉关长。泪滴痕犹染，凭君察远将。
春思
作者：区大枢
朝代：明

春心不自持，春事正相宜。蝴蝶飘园粉，蜘蛛罥牖丝。落霞翻紫燕，芳树啭黄鹂。夫婿称殊众，青骢白玉羁。春晓愁无绪，良人在异乡。玉台悬故镜，银蒜坠空床。沐发当谁惜，簪花祇自伤。终朝垂玉箸，徒负此年芳。
春思·其一
作者：区大枢
朝代：明

春心不自持，春事正相宜。蝴蝶飘园粉，蜘蛛罥牖丝。落霞翻紫燕，芳树啭黄鹂。夫婿称殊众，青骢白玉羁。
春思·其二
作者：区大枢
朝代：明

春晓愁无绪，良人在异乡。玉台悬故镜，银蒜坠空床。沐发当谁惜，簪花祇自伤。终朝垂玉箸，徒负此年芳。
春柳
作者：区大枢
朝代：明

园柳正春荑，俄看叶已齐。迎风为浪弱，带雨逐人低。望远枝堪折，飘空絮欲迷。愁将千缕结，思向万条睽。露浥青郊陌，烟沉绿水堤。妆台临镜画，绣阁拂帘跻。弄影娇莺啭，垂阴过马嘶。依依怀往路，郁郁想中闺。征客归来见，那堪作别啼。
春闺思
作者：区大枢
朝代：明

晓起临芳树，柯条何沃若。香风入房栊，飞燕穿帘幕。昨宵春梦长，忘却花前诺。持此问情人，相望何寥郭。
晚泊溇江即事
作者：区大枢
朝代：明

日落晚崦黄，前溪泊去航。析薪临水次，汰米倚滩旁。猿狖凭崖啸，熊罴出洞跄。淮南招隐后，春草复茫茫。
沥湖
作者：区大枢
朝代：明

木兰泛泛水云遮，碧浪重湖入望赊。近渚轻鸥随棹转，长堤芳草压桥斜。风前菱叶摇空镜，渡口桃花落晚霞。便欲□源穷河汉，恐令牛斗犯仙槎。
淋雨叹
作者：区大枢
朝代：明

渰渰伏雨，浩浩洪泉。溢霤决渠，沉涂塞渊。堂阶藓积，屋瓦蜗缘。车有停轨，突无常烟。经旬杜户，累日如年。嗟尔贫士，长歌自怜。
渡京口江望金山寺
作者：区大枢
朝代：明

宝筏京江渡，灵峰旦鹫来。惊涛潆石下，飞塔荡空回。水面分天堑，波心结蜃台。潮声驱梵铎，海势涤嚣埃。吼浪蛟龙息，寻巢鹘隼猜。六朝悲散漫，万劫仰崔嵬。击楫频年误，迷津此日开。临观虽未暇，心赏已悠哉。
灵宝观
作者：区大枢
朝代：明

官閒便出郭，独驾往城东。菌阁含朝雾，芝楼带晚虹。林香飘户外，山翠落庭中。且就烟霞赏，吾将揽桂丛。不奈耽幽兴，来窥小洞天。地暄梧未落，秋晚菊将妍。岚气千峰净，川光一壑涟。松醪无处觅，相对共陶然。
灵宝观·其一
作者：区大枢
朝代：明

官閒便出郭，独驾往城东。菌阁含朝雾，芝楼带晚虹。林香飘户外，山翠落庭中。且就烟霞赏，吾将揽桂丛。
灵宝观·其二
作者：区大枢
朝代：明

不奈耽幽兴，来窥小洞天。地暄梧未落，秋晚菊将妍。岚气千峰净，川光一壑涟。松醪无处觅，相对共陶然。
燕中感秋
作者：区大枢
朝代：明

有客悽悽厌薄游，可堪鶗鴂更鸣秋。卢龙塞上云初敛，玄兔城边月正流。永漏凄清传北阙，凉飔萧瑟度南楼。因悲素节催年暮，况复天涯久滞留。
玄帝宫在七星岩上
作者：区大枢
朝代：明

绕壁穿萝翠转浓，前峰历历插芙蓉。地标七曜维玄象，帝自三天降黑龙。洞鹤孤飞横绝岛，岩云高捲挂长松。已看仙路红尘远，还羡关门紫气重。
登大科峰是西樵绝顶
作者：区大枢
朝代：明

高峰云外跻，胜绝此樵西。茶径千畦上，村烟几处迷。林昏藏鬼谷，嶂迥出灵梯。抗手从兹去，天边蹑紫霓。
白玉蝀桥泛舟流霞岛
作者：区大枢
朝代：明

彩霞飞自赤城标，双棹淩空渡玉桥。波上星辰三岛接，湖中云树十洲遥。层岩锦石晴相映，小洞桃花晚故飘。共促仙杯驻颜色，醉来同听紫鸾箫。
秋夜
作者：区大枢
朝代：明

秋暑晚蝉鸣，商钟入夜清。烟消华月出，云净绛河明。井侧桐应下，林边鹊自惊。更堪城上笛，吹作玉关声。片雨下山阿，空庭暮若何。寒催秋过雁，凉入夜舒荷。草上来青女，池边出素娥。徒传瑶瑟怨，谁为鼓云和。
秋夜·其一
作者：区大枢
朝代：明

秋暑晚蝉鸣，商钟入夜清。烟消华月出，云净绛河明。井侧桐应下，林边鹊自惊。更堪城上笛，吹作玉关声。
秋夜·其二
作者：区大枢
朝代：明

片雨下山阿，空庭暮若何。寒催秋过雁，凉入夜舒荷。草上来青女，池边出素娥。徒传瑶瑟怨，谁为鼓云和。
秋思
作者：区大枢
朝代：明

重房秋寂寂，中夜守空帷。香气熏笼冷，虫声入户悲。流黄机罢早，尺素雁归迟。无限相思泪，阑干满面垂。日落空闺晚，寒螀暗壁啼。绣纹千缕刺，锦字八行题。鸾镜朝慵览，鸳帏夜苦栖。思君君不见，肠断玉关西。
秋思·其一
作者：区大枢
朝代：明

重房秋寂寂，中夜守空帷。香气熏笼冷，虫声入户悲。流黄机罢早，尺素雁归迟。无限相思泪，阑干满面垂。
秋思·其二
作者：区大枢
朝代：明

日落空闺晚，寒螀暗壁啼。绣纹千缕刺，锦字八行题。鸾镜朝慵览，鸳帏夜苦栖。思君君不见，肠断玉关西。
秋晚忆舍弟寺居清适复有此寄
作者：区大枢
朝代：明

禅林秋色晚，久坐转成幽。白露收庭枣，清霜折海榴。诸贤时复过，半偈日应留。何必庐山上，还寻慧远游。
秋登崧台书怀
作者：区大枢
朝代：明

踏阁攀林暇日游，荒阶榕叶满庭秋。烟消石室如图列，潦尽牁江似练流。密树繁阴藏古驿，片帆悬影挂高楼。汀兰渚芷犹堪撷，欲寄伊人不可求。
紫竹洞
作者：区大枢
朝代：明

岩扉长不掩，紫竹护仙宫。有客来清啸，翛然嶰谷风。云收千嶂雨，花发四时丛。龙杖终当策，何方访葛洪。
舟下大路峡
作者：区大枢
朝代：明

高秋明远水，水上见人家。津树迎船下，村烟带浦斜。野童樵曲岸，江女浣晴沙。便觉乡园好，何须泛海槎。
行乡书所见
作者：区大枢
朝代：明

旅馆凌朝出，前峰日正昕。征旗翻晓角，行盖带春云。池竹经冬美，园梅逼腊芬。舆中看稚子，歌舞若为群。
过侍御弟园亭因赠
作者：区大枢
朝代：明

閒居能早赋，四十卧烟霞。旧列台中柏，新栽江上花。林藏三径曲，桥引一溪斜。谁忆清朝彦，归来傍钓槎。
过湘阴吊三闾大夫
作者：区大枢
朝代：明

放逐堪谁诉，孤忠祇自知。美人空怅望，公子敢言思。兰忍宁终弃，荪何竟不移。皇天虽有问，寥廓使人疑。
过长沙吊贾太傅
作者：区大枢
朝代：明

政事堪流涕，南迁一疏分。猜疑蒙白日，卑湿堕青云。万里投湘赋，三年讯鵩文。可怜宣室后，召对更无闻。
追和汪公干塞上逢妓
作者：区大枢
朝代：明

锦鞯玉勒步芳尘，貂帽罗襦坐绣茵。桃李谁云非绝代，燕支更复可怜人。乍逢虚拟江滨艳，转盼还惊塞上春。似是戎王献方乐，琵琶如月抱中新。
邯郸道
作者：区大枢
朝代：明

妾本邯郸女，不识邯郸路。侍辇灞陵上，君王东北顾。指此走妾家，始忆丛台故。寄语采桑伴，盈盈有长慕。
采珠篇
作者：区大枢
朝代：明

长安市儿鬻珠好，五侯七贵竞争宝。快意宁复论兼金，但获明珠即绝倒。远物何由遂见珍，彩光错落称媚人。声价无如走盘上，贵重直使连城嗔。倾都豪货每如此，九重好尚亦复尔。大农进御犹不敷，濒海仍闻出中使。陆路纷纷生绎骚，楼船泛泛历波涛。貂珰乘机恣渔猎，黔黎丧魄等鸿毛。纵然探得珠万斛，难免海滨兴怨讟。老蚌剖残明月孤，重渊搜尽骊龙哭。吾闻廉守昔孟尝，合浦珠徙还复光。比来竭泽何为者，珠倘有灵珠应藏。又闻国宝在得士，圣主投珠士乃止。与其径寸鉴数车，孰若高贤照万里。
长安秋夜听砧
作者：区大枢
朝代：明

秋闺夜静捣衣裳，袅袅砧声出洞房。带月影疏燕塞柳，随风飘落蓟门霜。愁看烽火音书绝，欲寄关山道路长。不信去时闱已缓，试凭宵梦到辽阳。
除前立春
作者：区大枢
朝代：明

山城岁已暮，大寒将告终。岭雪照天白，阴云霁层穹。星纪淫玄枵，斗柄直方东。丑月届当春，彩仗迎苍龙。土牛出地气，勾芒逐严冬。青帝执规乘，大簇达荄蒙。阳和回宇宙，众庶欣豫同。羁栖南楚徼，留滞独微躬。方抱穷年闷，尚其骀荡融。嘉卉肇祁祁，鸣禽哢好风。于耜来举趾，羡彼东皋农。
高丽刀行
作者：区大枢
朝代：明

客从高丽回，诒我高丽刀，精钢新淬吹发毛。切玉剸犀未足贵，杀人饮血轻豪曹。此刀名擅高丽锷，高丽短兵非尽弱。一夫善操，万夫立却。迩来倭患危若丝，君臣拱手待我师。惜哉有刀不能用，乃知世上不可一日无男儿。
`·湘南旅思
作者：区大相
朝代：明

客行犹未已，乡思苦无悰。棹倚啼猿岸，书停回雁峰。江声寒水落，松色晚烟浓。明发南征路，关山尚几重。
丁大参刘参戎邀游虔州光孝寺看二井
作者：区大相
朝代：明

良游荷胜招，忽与人境别。木落山更苍，地暖气初冽。稍寻奇俶观，遂竟灵异说。境缘二井胜，事匪茫昧设。灵气通山泽，寒潮应海月。甘液岂泉蒙，春流因雷发。妙理信中感，神机岂外泄。汲同神瀵滋，饮异醴源竭。山根潜地肺，水道走石穴。久闻有此言，每令心赏绝。游思六合外，归补水经缺。
七夕有怀
作者：区大相
朝代：明

银汉鹊停飞，星桥妇下机。月华移宝扇，云彩动仙衣。天作经年合，人怜此会稀。无由展情恨，独步后庭归。
七舍弟以东明令入觐遂拜徵命
作者：区大相
朝代：明

三年重挹袂，几度各沾裳。问子容何减，忧时鬓欲苍。赤墀求直谏，青史纪循良。无恙图书在，萧然去日装。凫来丹灶令，凤去紫泥书。出宰贤声遍，还朝清问馀。鹓鸿班并入，台省席元虚。努力期同气，丹诚问玉除。
七舍弟以东明令入觐遂拜徵命·其一
作者：区大相
朝代：明

三年重挹袂，几度各沾裳。问子容何减，忧时鬓欲苍。赤墀求直谏，青史纪循良。无恙图书在，萧然去日装。
七舍弟以东明令入觐遂拜徵命·其二
作者：区大相
朝代：明

凫来丹灶令，凤去紫泥书。出宰贤声遍，还朝清问馀。鹓鸿班并入，台省席元虚。努力期同气，丹诚问玉除。
七里滩作
作者：区大相
朝代：明

结发事远游，所愿栖名岳。遇有会心处，便欲终焉托。挂帆严子濑，鸣舷富春郭。夙怀高尚踪，始果还山诺。潭影湛虚明，林光递回薄。落蕊送归潮，惊湍赴遥壑。道在想冥鸿，志修岂屈蠖。濯缨暮流清，巢云归鸟乐。考槃在南涧，还耕趁东作。灭迹期天民，遗荣谢人爵。
三家兄平明发舟归？川别后寄此
作者：区大相
朝代：明

扁舟石门里，双棹荡孤烟。日夕望江树，彷佛见？川。原上鹡鸰沙中雁，一水相连不道远。稚子早攀岩桂待，行人独忆云松返。惜是东西南北人，十年漂泊尚迷津。平明送兄返田舍，薄暮思家泪满巾。
三家兄平明发舟归�川别后寄此
作者：区大相
朝代：明
体裁：古风

扁舟石门里，双棹荡孤烟。日夕望江树，彷佛见�川。原上鹡鸰沙中雁，一水相连不道远。稚子早攀岩桂待，行人独忆云松返。惜是东西南北人，十年漂泊尚迷津。平明送兄返田舍，薄暮思家泪满巾。
三月三日拟兰亭体
作者：区大相
朝代：明

四时之乐，惟此暮春。偕我良俦，祓彼涧滨。兴言觞咏，陶写天真。仰睇飞羽，俯察游鳞。
三月三日拟兰亭体
作者：区大相
朝代：明

连皋驻游幰，枉渚撷时芳。及此当春服，流盻清川阳。和风扇广陌，微波激轻觞。忘形寄沉湎，适意在徜徉。
三月五日游郭氏园池
作者：区大相
朝代：明

结轸临芳郊，回镳憩园枝。园前绿水池，园后古城基。池馆发幽思，花木含春滋。乔柯布新叶，嫩卉舒柔荑。佳鸟向我鸣，好风穆然吹。出门见耕凿，悠然念东菑。共就池边酌，还登城上陴。古人长已矣，古城馀若斯。不知千载后，此乐更为谁。所愿樽恒满，但恐日西驰。
三月十五月食大风
作者：区大相
朝代：明

月食今宵异，风威特地狂。直吹阴曀灭，休遣恶氛扬。桂满摧虞折，轮移急虑伤。时祲兼贼盗，沾洒望清光。
三月十五游城南韦氏园
作者：区大相
朝代：明

暄风荡嘉卉，膏露沐时芳。休假出南园，众友与我行。方塘溜清渠，珍木秀通庄。谷禽择树鸣，水族近人翔。素柰呈雪姿，绮棠绚霞妆。俯仰茂对育，羁累为之忘。嘉彼中园有，坐叹此流光。取快直时物，欢乐宁讵央。寤言幽涧侧，彼子独褰裳。
三水与亲友别
作者：区大相
朝代：明

悠悠万里道，送送三江口。惜与所知别，行行重携手。两载返衡门，连旬接杯酒。既能谅迂愚，幸不弃衰朽。云壑方倦栖，世路复缠纠。挥袂谢乡闾，劝驾劳亲友。停舟日将夕，晤语不能久。惟有南山松，可喻固穷守。临别枉情赠，欲报惭琼玖。
三礼诗三首 其一 皇太子册立诗
作者：区大相
朝代：明

于昭皇明，十叶惟圣。引祚自天，敷祐厥命。百辟是钦，四方是正。咸建国本，以绥家庆。帝衍其昌，缵服其光。载辑人纲，载锡天常。孝慈用章，福履无疆。奠丕丕基，以定厥祥。厥有圣嗣，惟皇元子。睿聪夙成，令闻蔚起。天之所置，孰俪懿美。式灵震器，以享以祀。如彼玉润，蕴德不瑕。如彼朝阳，协于重华。山川鬼神，罔不宠嘉。凡厥内外，系心靡他。维昔廷言，冀光大典。帝命曰吁，天序丕显。尚其弱龄，学于黾勉。无庸骤尊，而骄不腆。乃列坟史，乃翼师儒。时敏厥修，日新与俱。群公矢谟，元良在图。帝命曰俞，万邦作孚。乃诹礼司，庀是仪服。乃虔时日，以先太卜。象辂鸾旌，有贲执玉。左右视听，百尔祇肃。釐兹册宝，有穆其容。践位储贰，俾朝于东。并建诸王，蕃屏维宗。覃惠自公，殊方攸同。济济宫寮，保傅是弼。既曜春华，亦乘秋实。诏美导和，庶士维吉。启以三善，崇以四术。思皇帝胄，遹骏贻谋。眷命悠悠，底于千秋。敬承维夏，继述有周。矢诗宣猷，以扬鸿休。
三礼诗三首 其三 皇太子婚礼诗
作者：区大相
朝代：明

两仪既定，阴阳斯位。于皇储圣，惟德是媲。自天之祐，罔不淳备。乃启甲观，而登淑懿。苑桃之华，有烨其光。馥彼兰宫，达于椒房。乃登文币，以定厥祥。元祚其昌，嘉命之将。德音孔惠，人神作缔。在妫之汭，在姬之渭。女史有纪，彤管有炜。以其良娣，威仪棣棣。威仪静幽，君子好逑。佩瑜鸣球，羽葆文辀。八鸾啾啾，曰闲以柔。从车如流，归于龙楼。帝道蕃茂，垂裕厥后。庆成入奏，左右忭舞。酌彼醇酬，以其玉斗。群公稽首，天子万寿。
三礼诗三首 其二 皇太子冠礼诗
作者：区大相
朝代：明

吉日惟良，命服惟元。集礼铜龙，烂其盈门。宫僚肃将，以承前轩。衮冕有加，其道弥尊。衮冕峨峨，既曼且硕。采璂朱绂，瑶契金册。宠兹成德，圣祖列辟。式光宗祏，皇心孔怿。皇醴东朝，训命告釐。念厥毗倚，淑是令仪。裕民惟志，寿国惟祺。睿敏圣嗣，敬德不违。圣嗣敬德，诞受多福。霭其如春，式其如玉。象贤攸属，令终有勖。作颂孔穆，风言维祝。厥颂伊何，于际于蟠。厥讽伊何，慎防其端。方圆以翊，中正以观。保兹燕誉，奕世不刊。
三礼诗三首·皇太子册立诗
作者：区大相
朝代：明

于昭皇明，十叶惟圣。引祚自天，敷祐厥命。百辟是钦，四方是正。咸建国本，以绥家庆。帝衍其昌，缵服其光。载辑人纲，载锡天常。孝慈用章，福履无疆。奠丕丕基，以定厥祥。厥有圣嗣，惟皇元子。睿聪夙成，令闻蔚起。天之所置，孰俪懿美。式灵震器，以享以祀。如彼玉润，蕴德不瑕。如彼朝阳，协于重华。山川鬼神，罔不宠嘉。凡厥内外，系心靡他。维昔廷言，冀光大典。帝命曰吁，天序丕显。尚其弱龄，学于黾勉。无庸骤尊，而骄不腆。乃列坟史，乃翼师儒。时敏厥修，日新与俱。群公矢谟，元良在图。帝命曰俞，万邦作孚。乃诹礼司，庀是仪服。乃虔时日，以先太卜。象辂鸾旌，有贲执玉。左右视听，百尔祇肃。釐兹册宝，有穆其容。践位储贰，俾朝于东。并建诸王，蕃屏维宗。覃惠自公，殊方攸同。济济宫寮，保傅是弼。既曜春华，亦乘秋实。诏美导和，庶士维吉。启以三善，崇以四术。思皇帝胄，遹骏贻谋。眷命悠悠，底于千秋。敬承维夏，继述有周。矢诗宣猷，以扬鸿休。吉日惟良，命服惟元。集礼铜龙，烂其盈门。宫僚肃将，以承前轩。衮冕有加，其道弥尊。衮冕峨峨，既曼且硕。采璂朱绂，瑶契金册。宠兹成德，圣祖列辟。式光宗祏，皇心孔怿。皇醴东朝，训命告釐。念厥毗倚，淑是令仪。裕民惟志，寿国惟祺。睿敏圣嗣，敬德不违。圣嗣敬德，诞受多福。霭其如春，式其如玉。象贤攸属，令终有勖。作颂孔穆，风言维祝。厥颂伊何，于际于蟠。厥讽伊何，慎防其端。方圆以翊，中正以观。保兹燕誉，奕世不刊。两仪既定，阴阳斯位。于皇储圣，惟德是媲。自天之祐，罔不淳备。乃启甲观，而登淑懿。苑桃之华，有烨其光。馥彼兰宫，达于椒房。乃登文币，以定厥祥。元祚其昌，嘉命之将。德音孔惠，人神作缔。在妫之汭，在姬之渭。女史有纪，彤管有炜。以其良娣，威仪棣棣。威仪静幽，君子好逑。佩瑜鸣球，羽葆文辀。八鸾啾啾，曰闲以柔。从车如流，归于龙楼。帝道蕃茂，垂裕厥后。庆成入奏，左右忭舞。酌彼醇酬，以其玉斗。群公稽首，天子万寿。
上之回
作者：区大相
朝代：明

诏书下汉宫，天子向回中。羽卫临边静，山川驻跸雄。前军抵代北，后骑属河东。归及长杨殿，誇胡更射熊。三时方耀武，万乘以戎行。雪花随玉辇，云叶捲龙旌。大狩长榆塞，劳军细柳营。莫拟瑶池宴，终留八骏名。
上之回·其一
作者：区大相
朝代：明

诏书下汉宫，天子向回中。羽卫临边静，山川驻跸雄。前军抵代北，后骑属河东。归及长杨殿，誇胡更射熊。
上之回·其二
作者：区大相
朝代：明

三时方耀武，万乘以戎行。雪花随玉辇，云叶捲龙旌。大狩长榆塞，劳军细柳营。莫拟瑶池宴，终留八骏名。
上元之夕星月朗然夜半阴雨以去岁中秋验之亦先晴后雨
作者：区大相
朝代：明

中秋与元夕，隔岁验晴阴。九陌灯光静，千门雨气沉。秋期犹在眼，春色漫愁心。为问繁华子，香车何处寻。
上元后三夜陪焦陶二太史王董黄孙四吉士宴大将军李侯宅
作者：区大相
朝代：明

盟府金貂奕世功，淹留词客醉新丰。歌翻都护春调马，赋就甘泉晓射熊。北里烟花过节丽，西堂樽俎助文雄。当杯又进吹铙曲，塞上何人更引弓。
上元夜效小庾体
作者：区大相
朝代：明

长安行乐人，上节赏游新。楼台宵向曙，弦管夜惊春。宝勒灯前度，金妆月下亲。别有河桥上，争看洛川神。
上元夜看游者和公干
作者：区大相
朝代：明

芳年乐事新，月色映灯轮。九陌歌钟动，千门火树春。粉香吹作雾，衫影乱飘尘。愿假千场戏，淹留巧笑人。相携游伴出，南陌又东城。永夜鱼龙戏，高楼弦管声。催春花并放，留赏月偏明。别有娱情处，酣歌达曙更。
上元夜看游者和公干·其一
作者：区大相
朝代：明

芳年乐事新，月色映灯轮。九陌歌钟动，千门火树春。粉香吹作雾，衫影乱飘尘。愿假千场戏，淹留巧笑人。
上元夜看游者和公干·其二
作者：区大相
朝代：明

相携游伴出，南陌又东城。永夜鱼龙戏，高楼弦管声。催春花并放，留赏月偏明。别有娱情处，酣歌达曙更。
上元置酒苑西楼同四兄七弟对雪瑞历两儿侍
作者：区大相
朝代：明

共道韶年乐未涯，更逢飞雪赏逾赊。随风著柳偏成絮，拂水沾梅并是花。谁言玉树非连干，况对银灯发九华。春来事事宜兄弟，岂但新词属谢家。凤城行乐幸同欢，雪色年光上画阑。六出花前艳流火，百枝灯里薄生寒。莺迁上苑声犹涩，雁度平楼翅欲乾。试问年来相忆处，瑶华共把醉中看。
上元置酒苑西楼同四兄七弟对雪瑞历两儿侍·其一
作者：区大相
朝代：明

共道韶年乐未涯，更逢飞雪赏逾赊。随风著柳偏成絮，拂水沾梅并是花。谁言玉树非连干，况对银灯发九华。春来事事宜兄弟，岂但新词属谢家。
上元置酒苑西楼同四兄七弟对雪瑞历两儿侍·其二
作者：区大相
朝代：明

凤城行乐幸同欢，雪色年光上画阑。六出花前艳流火，百枝灯里薄生寒。莺迁上苑声犹涩，雁度平楼翅欲乾。试问年来相忆处，瑶华共把醉中看。
上南岩与杨宪长相遇
作者：区大相
朝代：明

来探奇绝境，幸接烟霞颜。是日方披雾，逢君遂下山。将期采药去，便挟飞仙还。抗手揖云际，因声谢世间。
上巳日陪焦陶二太史黄庄刘冯吴五吉士潘中秘宴非幻上人众芳亭
作者：区大相
朝代：明

春游懒逐少年场，僻地移尊野兴长。径草眠烟侵坐席，天花落涧引行觞。风飘弦管催黄鸟，尘带香帘出绿杨。闻道兰亭好修禊，何如高咏竹间房。
上苑迁莺
作者：区大相
朝代：明

春光澹荡晓莺期。早刷金衣伴凤仪。出谷乍迁三殿柳，随风好上万年枝。啭来云里传声远，身过花间弄影迟。仙苑忽闻歌伐木，馀音犹绕濯龙池。
上谷客舍喜雨和四家兄
作者：区大相
朝代：明

阻饥三岁后，不雨十旬馀。飒遝初鸣块，滂沱遂溢渠。乍凉风却扇，久旱泽随车。作润功非细，为霖望匪虚。
与坐客咏席上所见效小庾体十一首 其一 咏砚
作者：区大相
朝代：明

娲工呈练彩，孔石琢圆方。以我紫云片，登君白玉堂。凿池分月影，披露扬星光。永持坚润质，游心文史场。
与坐客咏席上所见效小庾体十一首 其七 咏烛
作者：区大相
朝代：明

西楼淹夜饮，东壁暧清光。楚宴缨休绝，燕庭书作行。龙衔疑却月，莲吐半凝香。不是风欺焰，佳人舞袖长。
与坐客咏席上所见效小庾体十一首 其三 咏骰盘
作者：区大相
朝代：明

玲珑捧玉手，错落出雕盘。含采分投易，连呼急转难。良夜宴未毕，行乐美无端。虽非百万掷，聊以奉君欢。
与坐客咏席上所见效小庾体十一首 其九 咏烛台
作者：区大相
朝代：明

铜荷叶下盖，金芝茎上盘。枝发九龙燄，花高四座看。明心投分易，承泪觉离难。还持不自照，侍君罗帐欢。
与坐客咏席上所见效小庾体十一首 其二 咏酒卮
作者：区大相
朝代：明

华堂宵宴启，金卮上寿行。斟酒奉兰席，提携随玉瓶。送意只愁浅，含情同一倾。且愿开涓滴，为君解宿酲。
与坐客咏席上所见效小庾体十一首 其五 又咏
作者：区大相
朝代：明

百花妆阁晓，一炷绣帘飞。作佩充兰室，承薰入舞衣。每从海尉至，常护汉郎归。立近御炉侧，青烟接紫微。
与坐客咏席上所见效小庾体十一首 其八 又咏
作者：区大相
朝代：明

洞房恋夜色，银箭起更筹。影乱弹棋席，光多教舞楼。花生应待喜，泪落不关愁。未上西园月，偏能美夜游。
与坐客咏席上所见效小庾体十一首 其六 咏香炉
作者：区大相
朝代：明

斑升翡翠点，杂用金银涂。诡制侔周鼎，奇形出汉模。翠翘案上拂，鸳被帐中需。终宴含香侍，兰烟飘座隅。
与坐客咏席上所见效小庾体十一首 其十 咏屏风
作者：区大相
朝代：明

锦屏罗广座，曲曲似巫峰。灯映琉璃净，堂开云母重。看花围蛱蝶，学舞障芙蓉。多是云将雨，朝暮会相逢。
与坐客咏席上所见效小庾体十一首 其十一 咏琵琶
作者：区大相
朝代：明

旧时马上声，今向席间鸣。花月意恒满，关山恨暂平。芳尘萦袖出，纤指逐弦清。莫以别离曲，来承欢宴情。
与坐客咏席上所见效小庾体十一首 其四 咏香
作者：区大相
朝代：明

珍木产南国，芬馨上北堂。幸同微火用，常共好风扬。百和凝花阁，双烟出洞房。倘陪明德荐，随地可留芳。
与坐客咏席上所见效小庾体十一首·咏砚
作者：区大相
朝代：明

娲工呈练彩，孔石琢圆方。以我紫云片，登君白玉堂。凿池分月影，披露扬星光。永持坚润质，游心文史场。华堂宵宴启，金卮上寿行。斟酒奉兰席，提携随玉瓶。送意只愁浅，含情同一倾。且愿开涓滴，为君解宿酲。玲珑捧玉手，错落出雕盘。含采分投易，连呼急转难。良夜宴未毕，行乐美无端。虽非百万掷，聊以奉君欢。珍木产南国，芬馨上北堂。幸同微火用，常共好风扬。百和凝花阁，双烟出洞房。倘陪明德荐，随地可留芳。百花妆阁晓，一炷绣帘飞。作佩充兰室，承薰入舞衣。每从海尉至，常护汉郎归。立近御炉侧，青烟接紫微。斑升翡翠点，杂用金银涂。诡制侔周鼎，奇形出汉模。翠翘案上拂，鸳被帐中需。终宴含香侍，兰烟飘座隅。西楼淹夜饮，东壁暧清光。楚宴缨休绝，燕庭书作行。龙衔疑却月，莲吐半凝香。不是风欺焰，佳人舞袖长。洞房恋夜色，银箭起更筹。影乱弹棋席，光多教舞楼。花生应待喜，泪落不关愁。未上西园月，偏能美夜游。铜荷叶下盖，金芝茎上盘。枝发九龙燄，花高四座看。明心投分易，承泪觉离难。还持不自照，侍君罗帐欢。锦屏罗广座，曲曲似巫峰。灯映琉璃净，堂开云母重。看花围蛱蝶，学舞障芙蓉。多是云将雨，朝暮会相逢。旧时马上声，今向席间鸣。花月意恒满，关山恨暂平。芳尘萦袖出，纤指逐弦清。莫以别离曲，来承欢宴情。
与客登湖心亭
作者：区大相
朝代：明

玉函亭子水仙栖，面面雕阑着水齐。云树迥悬三竺路，绮罗斜带六桥堤。飞花往往随风度，好鸟时时隔岸啼。幸是兰桡皆可息，桃花春水不愁迷。
与客赏牡丹
作者：区大相
朝代：明

金屏香榭簇芳尘，共识长安富贵春。正好看时盛游骑，何曾赏处见贫人。千花敛态羞无色，数朵争妍觉有神。寄语金銮旧供奉，莫誇艳曲醉中新。
与番禺穆侯宴浮丘
作者：区大相
朝代：明

丹台路绕碧城隅，茂宰真游道驾纡。近报政成能下凤，更传仙去似飞凫。蒲香欲驻安期舄，云气常封葛令炉。愿藉流霞歌进酒，暂停轩盖白云衢。
丙申三月十五日食寓西河驿作
作者：区大相
朝代：明

月本为阴象，辉盈有蚀时。照临终不灭，圆景得无亏。小驿冠裳少，荒村鼓角迟。伫看光复处，始解万方疑。
丛台行
作者：区大相
朝代：明

武灵王，何雄哉，胡服骑射屈群材。略地云中西入秦，秦人惊起函关开。雄心日暮犹未已，百尺高台更丛起。才人尽解邯郸步，鼎士俄成袨服市。鸳鸯宫瓦碧琉璃，玳瑁朝簪灿陆离。十里管弦声不断，春风吹入照眉池。自从内变起床第，千秋霸业随流水。玉辇金舆不复行，层台渐圮曲池平。坑卒仍闻四十万，偿璧虚当十五城。君不见邯郸夜拔丛台宴，酒酣昼卧温明殿。莫将天下属他人，英雄为谋自有见。歌舞能令壮志消，古来祸败由荒宴。君不见邯郸道上逢吕翁，千古豪华如梦中。
东征从军行
作者：区大相
朝代：明

我本忠义士，授策靖东夷。军书昨夜下，启行有程期。入与家人别，去去从此辞。朝登蓟门道，夕济滦河湄。我行孟冬月，北风鸣且悲。溪谷多霜雪，道路常崄巇。后嘶万马群，前建十丈旗。悠悠越国都，遂至彼封圻。仗剑清海氛，时雨迎王师。反彼旧旄倪，睹我汉官仪。齐公问包茅，秦伯赋无衣。况我奉王命，定乱而持危。古来竹帛烈，岂属纨裤儿。朔风吹征裘，边马鸣不止。烈士怀古心，拔剑四顾起。东方羽檄急，海气昏千里。幽并多健儿，吴越多君子。共是报恩人，各言雪国耻。万骑出渔阳，三军度辽水。搴旗山雪高，吹角海波瀰。朝鲜救兵至，日本夷王死。功名何足论，要自酬知己。申胥哭秦庭，其志在存楚。庾信哀江南，亡臣困羁旅。吴子时卧薪，报仇不遑处。越人未返国，妻妾为囚虏。此邦久宴安，那能免侵侮。宗庙见焚燬，臣主窜草莽。今我整义旗，遥遥涉疆土。岂不惮远役，王事怀靡盬。晨征犯风雾，夜宿无室宇。三军久暴露，饥寒亦已屡。问罪宁尔邦，除残报明主。嗟尔远道人，安知我勤苦。属国久向化，述职比东藩。海烽一朝起，鱼鳖何喧喧。匪伊敢犯顺，乃我欲固存。连樯伏万弩，平野列千屯。会见封鲸鲵，崇丘对国门。自我徂殊域，悠悠滞东鄙。本为辑鳞介，由来徵楛矢。久知皇极尊，宁复问箕子。夷国日丧乱，王师费经纪。何时咏栗薪，荣我东归士。
东征从军行·其一
作者：区大相
朝代：明

我本忠义士，授策靖东夷。军书昨夜下，启行有程期。入与家人别，去去从此辞。朝登蓟门道，夕济滦河湄。我行孟冬月，北风鸣且悲。溪谷多霜雪，道路常崄巇。后嘶万马群，前建十丈旗。悠悠越国都，遂至彼封圻。仗剑清海氛，时雨迎王师。反彼旧旄倪，睹我汉官仪。齐公问包茅，秦伯赋无衣。况我奉王命，定乱而持危。古来竹帛烈，岂属纨裤儿。
东征从军行·其三
作者：区大相
朝代：明

申胥哭秦庭，其志在存楚。庾信哀江南，亡臣困羁旅。吴子时卧薪，报仇不遑处。越人未返国，妻妾为囚虏。此邦久宴安，那能免侵侮。宗庙见焚燬，臣主窜草莽。今我整义旗，遥遥涉疆土。岂不惮远役，王事怀靡盬。晨征犯风雾，夜宿无室宇。三军久暴露，饥寒亦已屡。问罪宁尔邦，除残报明主。嗟尔远道人，安知我勤苦。
东征从军行·其二
作者：区大相
朝代：明

朔风吹征裘，边马鸣不止。烈士怀古心，拔剑四顾起。东方羽檄急，海气昏千里。幽并多健儿，吴越多君子。共是报恩人，各言雪国耻。万骑出渔阳，三军度辽水。搴旗山雪高，吹角海波瀰。朝鲜救兵至，日本夷王死。功名何足论，要自酬知己。
东征从军行·其五
作者：区大相
朝代：明

自我徂殊域，悠悠滞东鄙。本为辑鳞介，由来徵楛矢。久知皇极尊，宁复问箕子。夷国日丧乱，王师费经纪。何时咏栗薪，荣我东归士。
东征从军行·其四
作者：区大相
朝代：明

属国久向化，述职比东藩。海烽一朝起，鱼鳖何喧喧。匪伊敢犯顺，乃我欲固存。连樯伏万弩，平野列千屯。会见封鲸鲵，崇丘对国门。
东征诗
作者：区大相
朝代：明

皇赫怒兮定夷乱，壮士奋兮不遑宴。横长戟兮箙劲箭，组甲耀兮星辰焕。蹴溟渤兮波涛晏，倚长剑兮扶桑岸，四极奠兮鳌足断。皇灵震兮穷海外，征不庭兮静殊类。甲旅悦兮从公迈，封鲸鲵兮戢鳞介。加日出兮极地界，标穹碣兮际荒裔，异域来兮嘉王会。
东征诗·其一
作者：区大相
朝代：明

皇赫怒兮定夷乱，壮士奋兮不遑宴。横长戟兮箙劲箭，组甲耀兮星辰焕。蹴溟渤兮波涛晏，倚长剑兮扶桑岸，四极奠兮鳌足断。
东征诗·其二
作者：区大相
朝代：明

皇灵震兮穷海外，征不庭兮静殊类。甲旅悦兮从公迈，封鲸鲵兮戢鳞介。加日出兮极地界，标穹碣兮际荒裔，异域来兮嘉王会。
东林寺
作者：区大相
朝代：明

昔读高僧传，兼怀逸士踪。停车虎溪水，对面香炉峰。旧殿丹青落，荒池蔓草茸。我来松下坐，日暮但闻钟。
东行纪兴
作者：区大相
朝代：明

落日泛舟返，沧波通远天。未逢三岛使，还访五羊仙。珠树秋云泾，瑶台夕霭悬。兴来随所适，沿月棹江烟。
东郊看迎春
作者：区大相
朝代：明

今旦风光动，层城气象新。隔尘移綵仗，披雪度朱轮。枝变园中鸟，帘窥胜里人。仍闻宽大诏，万国共回春。
东鲁豪士行
作者：区大相
朝代：明

门有万里客，不剑亦不琴。手持漶灭刺，欲语泪先淫。家本东鲁儒，豪举世难任。游戏孟诸野，射猎峄山岑。徒手殪猛虎，仰面接飞禽。十五学孙吴，出身为羽林。曾随汉车骑，逐虏塞垣阴。勇略颇自许，意气人所钦。一朝时事改，避难五溪深。是时戈船将，十万靖南侵。攘臂千夫长，捐躯百战临。论功无分寸，谗害复相寻。廿载事戎行，家远绝信音。笑谈皆按剑，勋业遂泥沉。丈夫赴国难，肯负平生心。桑榆幸未晚，壮图希自今。暂辍南征曲，为君东武吟。
严州陈太守招饮别署
作者：区大相
朝代：明

松竹萧森数里行，到门不省是专城。郡缘高士风犹古，官似新安水更清。山翠入帘吹不散，石泉添雨晚争鸣。逢君坐久多幽思，欲就严陵隐姓名。
中宿山歌
作者：区大相
朝代：明

中宿山头一望乡，猿声今夕更沾裳。近来潮水全无信，借问郎心有底忙。客帆山寺两依依，闻道飞来便欲飞。若使客帆同此寺，不烦一宿也能归。江帆江鸟晚争回，溪月溪烟处处催。闻道蓬莱又清浅，归心那得夜潮来。
中宿山歌·其一
作者：区大相
朝代：明

中宿山头一望乡，猿声今夕更沾裳。近来潮水全无信，借问郎心有底忙。
中宿山歌·其三
作者：区大相
朝代：明

江帆江鸟晚争回，溪月溪烟处处催。闻道蓬莱又清浅，归心那得夜潮来。
中宿山歌·其二
作者：区大相
朝代：明

客帆山寺两依依，闻道飞来便欲飞。若使客帆同此寺，不烦一宿也能归。
中山问酒家
作者：区大相
朝代：明

客从中山来，即问中山酒。村店倚绿桑，旗亭对官柳。果熟垂虚檐，花飞拂暗牖。君子耻空罍，小人思击缶。季鹰快生前，苏秦矜肘后。蚁汎正乘欢，蝇营我何有。酒家旧名胡，临邛新娶妇。愿因陶旅情，无钱肯沽否。
中秋乐词
作者：区大相
朝代：明

云楼奕奕敞朱扉，玉宇重重彻紫微。轮满天庭分昼景，桂开仙阙吐圆晖。深深罗幌焚香出，队队霓衣侍辇归。忽听云中催按笛，怕令乌鹊又惊飞。朣胧玉宇御瑶觞，佳景千秋乐未央。自有重轮开玉镜，何须仙曲舞霓裳。兔宫久閟长生药，桂殿新薰百和香。此夕关山人尽望，愿分馀照及穷荒。
中秋乐词·其一
作者：区大相
朝代：明

云楼奕奕敞朱扉，玉宇重重彻紫微。轮满天庭分昼景，桂开仙阙吐圆晖。深深罗幌焚香出，队队霓衣侍辇归。忽听云中催按笛，怕令乌鹊又惊飞。
中秋乐词·其二
作者：区大相
朝代：明

朣胧玉宇御瑶觞，佳景千秋乐未央。自有重轮开玉镜，何须仙曲舞霓裳。兔宫久閟长生药，桂殿新薰百和香。此夕关山人尽望，愿分馀照及穷荒。
中秋夕寄怀黎惟仁
作者：区大相
朝代：明

秋序会平分，夕霁天宇澄。迢遥彩云没，宛转月华生。凉飔捲珠箔，银壶坐自倾。楼上弦歌曲，叹息有深情。鸿雁隔浦翔，促织近床鸣。佳人渺天末，终息思屏营。谁云千里隔，共此一宵晴。
中秋夜对月叙怀
作者：区大相
朝代：明

零露靡百草，素节渐为霜。宛宛月中桂，孤高徒自芳。上枝荫琼宇，下枝神鹊翔。吴刚小儿辈，持斧莫轻戕。玉兔捣灵药，千载秘其方。嫦娥顾而笑，天风落霓裳。我欲按此曲，因之寄异乡。异乡不可致，凝思结中肠。徘徊览明月，河汉永相望。
中秋夜独步小台望月
作者：区大相
朝代：明

就枕未能安，披帏坐夜阑。阴晴万里共，光景百年看。寂寂此愁望，迢迢怀旧欢。莫将罗袂色，来照客衾寒。
中秋望月柬董玄宰太史
作者：区大相
朝代：明

月满层城上，秋分御苑中。玉楼寒自迥，珠箔照还空。望美今宵隔，含情几处同。此时折桂客，或在明光宫。
中秋诸客过集是夕余病初起
作者：区大相
朝代：明

主人今强起，众客且为欢。共是天涯望，谁堪枕上看。香风出桂苑，冷露濯金盘。乞取长生药，何人住广寒。
中秘黎公挽词
作者：区大相
朝代：明

一代词宗丧，三朝侍史荣。芸香馀旧草，风雅变新声。宦路终蓬阁，归魂必玉京。茂陵求见及，犹想禅书成。晚节慕丹丘，长生事可求。谁言已年梦，竟作岱宗游。海暗千珠色，山空八桂秋。平生知己泪，零落向西州。山中朝沐罢，地下忽修文。日黯炎洲树，江寒桂水云。风松吟旧馆，露草泣孤坟。欲拟招魂些，泉台恐不闻。此别成千载，浮生感七哀。吟诗推我过，把剑觅君来。溟海鹏初息，罗浮凤不回。岁寒问耆旧，松柏是新栽。
中秘黎公挽词·其一
作者：区大相
朝代：明

一代词宗丧，三朝侍史荣。芸香馀旧草，风雅变新声。宦路终蓬阁，归魂必玉京。茂陵求见及，犹想禅书成。
中秘黎公挽词·其三
作者：区大相
朝代：明

山中朝沐罢，地下忽修文。日黯炎洲树，江寒桂水云。风松吟旧馆，露草泣孤坟。欲拟招魂些，泉台恐不闻。
中秘黎公挽词·其二
作者：区大相
朝代：明

晚节慕丹丘，长生事可求。谁言已年梦，竟作岱宗游。海暗千珠色，山空八桂秋。平生知己泪，零落向西州。
中秘黎公挽词·其四
作者：区大相
朝代：明

此别成千载，浮生感七哀。吟诗推我过，把剑觅君来。溟海鹏初息，罗浮凤不回。岁寒问耆旧，松柏是新栽。
临春台
作者：区大相
朝代：明

载酒临春台，徘徊不能已。东风如有情，飘荡樽前起。为将看花意，吹渡春江水。
乙巳中秋余将南行因忆四家兄先到湾中舣舟相待
作者：区大相
朝代：明

凤城今夜月，旅客此秋心。北望杯同把，南飞鹊异林。鸿声连海右，槎影宿河阴。定有沿洄兴，蒹葭白露深。
乙巳午日作
作者：区大相
朝代：明

嘉候维中数，披图验国祯。缕增王者寿，镜助圣人明。众草随风靡，孤葵待日倾。欲除天下恶，臣愿赐枭羹。南国馀风俗，流传自屈平。蒲觞既罗荐，桂楫亦纷迎。去国留词赋，思君袭杜蘅。惟应九辨侣，能识独醒情。
乙巳午日作·其一
作者：区大相
朝代：明

嘉候维中数，披图验国祯。缕增王者寿，镜助圣人明。众草随风靡，孤葵待日倾。欲除天下恶，臣愿赐枭羹。
乙巳午日作·其二
作者：区大相
朝代：明

南国馀风俗，流传自屈平。蒲觞既罗荐，桂楫亦纷迎。去国留词赋，思君袭杜蘅。惟应九辨侣，能识独醒情。
乙巳夏苦雨
作者：区大相
朝代：明

神皋望欲沉，长路水云深。尚恐去秋雨，还为今夏霖。有戈回白日，无力破重阴。迁客羁愁剧，兼伤连岁侵。
九日之夕过黎惟仁紫芝山房兼怀燕京亲友
作者：区大相
朝代：明

晨出登高独举觞，晚携馀兴到柴桑。枫林扫叶摇霜月，芝室披云冷石床。往日龙山高会少，故人雁塞尺书长。今宵且共东篱醉，何必还寻落帽狂。
九日偕诸客八里庄登眺饮非幻上人众芳亭
作者：区大相
朝代：明

陶公爱九日，而我一樽随。郊寺隐松叶，主僧开菊篱。背人南雁疾，留客晚钟迟。莫上高台望，台高多所思。
九日偕诸客登显灵宫阁
作者：区大相
朝代：明

城阙三秋迥，山川四望通。杯分承露椀，地接望仙宫。碧树含斜日，丹楼挂断虹。高凭天路近，平眺帝图雄。捉帽风偏落，登台赋渐工。羽觞遥可泛，留醉菊花丛。
九日偕诸客登显灵宫阁
作者：区大相
朝代：明
体裁：五言排律

城阙三秋迥，山川四望通。杯分承露碗，地接望仙宫。碧树含斜日，丹楼挂断虹。高凭天路近，平眺帝图雄。捉帽风偏落，登台赋渐工。羽觞遥可泛，留醉菊花丛。
九日偕馆中诸友集天宁寺
作者：区大相
朝代：明

帝京重九日，朋旧共开樽。地远城西寺，台高蓟北门。云光移塔影，山势断河源。忽睹南征雁，令予思故园。
九日同何梁二公登雁峰寺
作者：区大相
朝代：明

羁旅苦无悰，良辰忽以至。临水叹将归，登高询故事。共有龙山兴，载酒雁峰寺。地暖气初肃，风紧叶欲脆。久知瘴疠清，未觉风土异。燕去诚知节，雁回有何意。欲穷万里目，几席屡迁次。烟霞荡远空，丝竹激悲吹。菊蕊未堪餐，橘香薰欲醉。汉臣荣佩萸，楚客思葺芰。枫岸君滞宦，衡门我栖志。忽聆岐路言，临觞发悲慨。
九日城西眺望
作者：区大相
朝代：明

季秋风日已凄清，况是羁人骋望情。红叶不曾殊海国，黄花只少对山亭。京华作赋悲摇落，故里登高忆弟兄。何用茱萸今日会，年年酒向客中倾。
九月八日何太守梁节推邀游合江亭
作者：区大相
朝代：明

衡南秋更好，过客赏心并。风物重阳近，江流双练明。何年开胜会，此地集儒英。晚发临湘咏，千秋水石清。
九月八日邀秦杨二计部宴显灵道院
作者：区大相
朝代：明

玄宫秋正好，灵景此中开。爽气西山入，云光北阙来。褰霞寻道侣，采菊送仙杯。明日重阳酒，还登何处台。
九月雪时在苑西楼，与四家兄、傅逊之、高正甫诸公同赋
作者：区大相
朝代：明

秋风吹落叶，萧飒玉阶飞。忽逐先冬雪，飘花入禁闱。气蚤偏惊雁，寒多未授衣。寄言采菊者，并折瑶华归。凝云来夕苑，秋霰下秋空。绛树瑶为蕊，黄花玉作丛。入林随叶散，拂砌映霜融。南国音书晚，无劳滞朔鸿。
九月雪时在苑西楼，与四家兄、傅逊之、高正甫诸公同赋·其一
作者：区大相
朝代：明

秋风吹落叶，萧飒玉阶飞。忽逐先冬雪，飘花入禁闱。气蚤偏惊雁，寒多未授衣。寄言采菊者，并折瑶华归。
九月雪时在苑西楼，与四家兄、傅逊之、高正甫诸公同赋·其二
作者：区大相
朝代：明

凝云来夕苑，秋霰下秋空。绛树瑶为蕊，黄花玉作丛。入林随叶散，拂砌映霜融。南国音书晚，无劳滞朔鸿。
九望 其一 望瑶台
作者：区大相
朝代：明
体裁：骚

瑶台兮云浮，菌阁兮蕙楼。溯赤水兮负玄洲，飞仙遨兮驾苍虬。星辰朝兮绛阙，日月环兮丹丘。孔盖兮龙斿，仙之人兮纷纷而来游。瑶台高兮缥缈，中有人兮丹颜绿发而衣缟。翳玉芝兮�琅玕，搴若华兮刈朱草。珠入海而为树，桂逾岭而成林。尘壒既不可久处兮，夫孰表予之遐心。将托朱鸟以为媒，又要之以夙好。朝诣车于雁门，夕弭节于璚岛。虎骖乘而眈眈，龙服衡而矫矫。憩落落之长松，涉涓涓之行潦。聆仙乐于云门，抗飞旌于霞表。招虞帝于苍梧兮，宾轩后于洞庭。戛云璈兮瑶佩，披霞帐兮曲璚。美嘉橘兮秋实，揽桂树兮冬荣。岁逌逌其将迫，心摇摇如悬旌。
九望 其七 望石室
作者：区大相
朝代：明
体裁：骚

石室处兮炎方，越湘浦兮迈衡阳。气巃嵷兮幽暧，洞熑焰兮扬光。厓廞�兮�蜷，凝苍翠兮若英。耸峻坂兮㠍嶪，错绮薄兮芬芳。窅兮谷石碌䃚，岩桂灌生兮山之曲。深兮穆盘径复，舞鸾皇兮嬉玄鹿，皋兰秀兮纷相馥。琼为宫兮玉为梁，罗孔囿兮开龙堂。蓂砌兮荪壁，木兰橹兮芝房。石室兮巍峨，芳湖汇兮水曾波涨。极浦兮丰芰荷，泛曲塘兮茂青莎。绝霞岛兮绕岩阿，洄翠屏兮镜藤萝。独处兮无侣，芳时兮谁与。君奈何兮远游，望湖光兮渺何许。采杜若兮芳洲，结锦缆兮金屿。心欲往兮耽耽，托归风兮鸾骖。待菌阁兮月华，沐天柱兮夕岚。搴朱草兮瑶圃，漱金液兮霞举。朝税驾兮东皋，夕次兮北渚。乐岩壑兮憺忘归，蹇夷犹兮不能去。
九望 其六 望合浦
作者：区大相
朝代：明
体裁：骚

遥睇兮重渊，波光兮接天。美珠官兮风俗，灿贝阙兮鳞联。川炯炯兮圆流，星奕奕兮辉躔。骊何抱而自喜，玑何胎而罕全。愚何剖而忘身，圣何捐而称贤。鲛人兮水中，渊客兮龙宫。孰感恩兮涕泣，乃吐月兮朣胧。�灵蛇兮剖玑鳖，间翠羽兮错珩璁。君子杂之以为佩，佳人待之而修容。夫何世俗之贵鱼目兮，弃夜光而不采。岂忍夫怀宝而迷邦兮，握照乘而自晦。终惧世之不察兮，訾径寸以微颣。虽怀宝其何辜兮，独被褐之见罪。潮生兮犀浦，月出兮贝屿。弦望兮有时，藏珍兮自妩。激天吴兮命海若，木兰舟兮沙棠橹。访鲛室兮从之，蚌鳖纷纷兮媵予。惧轻投兮按剑，将采之兮谁与。
习家池
作者：区大相
朝代：明

闻道襄州好，高阳乐事多。山公来对酒，时听接䍦歌。台迥丛车马，池清照绮罗。徘徊抚陈迹，日暮汉江波。
二月十五日陪家兄傅逊之高正甫汪公干出郊得闻字
作者：区大相
朝代：明

不觉物华换，郊原春已分。东林全吐叶，西岭半埋云。草色前溪绿，钟声远寺闻。赖多心赏伴，谈笑恋馀曛。
二月梅花
作者：区大相
朝代：明

春色满瑶台，梅花犯雪开。不言芳意晚，乃发艳阳来。桃李宜相照，冰霜幸未摧。因君正留赏，度曲且迟回。
于三水口别侍御七弟
作者：区大相
朝代：明

鞅掌缠世务，老至不遑居。承惠还乡井，含辛去田庐。辍棹三江口，分手万里途。万里予怅望，三江子踟蹰。再出缘义役，屡别使情疏。一身难自料，万事剧纷挐。登途虞折轴，临川戒衣袽。既乖一木任，敢望五鼎需。群策皆摈处，独力将焉如。方谋毕吾役，及尔遂悬舆。迢迢远行迈，行迈暂维舟。维舟白日晚，原野风飕飕。风飕一长望，四顾起沉忧。沉忧非一端，杞国符我谋。仪象迭舛错，人事多愆尤。骀驽服上驷，骅骝弃道周。鸺鹠鸣高树，鸾鷟远丹丘。衢路豺虎啼，城社狐鼠游。嗟哉远行客，举足将安投。不如返故栖，与子共林陬。况乃骨肉分，各念道里悠。子居有令望，我出无良筹。离悲增物感，泪下不可收。
于三水口别侍御七弟·其一
作者：区大相
朝代：明

鞅掌缠世务，老至不遑居。承惠还乡井，含辛去田庐。辍棹三江口，分手万里途。万里予怅望，三江子踟蹰。再出缘义役，屡别使情疏。一身难自料，万事剧纷挐。登途虞折轴，临川戒衣袽。既乖一木任，敢望五鼎需。群策皆摈处，独力将焉如。方谋毕吾役，及尔遂悬舆。
于三水口别侍御七弟·其二
作者：区大相
朝代：明

迢迢远行迈，行迈暂维舟。维舟白日晚，原野风飕飕。风飕一长望，四顾起沉忧。沉忧非一端，杞国符我谋。仪象迭舛错，人事多愆尤。骀驽服上驷，骅骝弃道周。鸺鹠鸣高树，鸾鷟远丹丘。衢路豺虎啼，城社狐鼠游。嗟哉远行客，举足将安投。不如返故栖，与子共林陬。况乃骨肉分，各念道里悠。子居有令望，我出无良筹。离悲增物感，泪下不可收。
于五凤楼前赠弟
作者：区大相
朝代：明

有鸟朝阳鸣，飞向瑶台集。楚楚吾家弟，爰来自畿邑。畿邑五载閒，百度亦维辑。皇风久已颓，尔其庶有立。芸阁我倦栖，柏台子新入。子优绳纠司，我愧青缃业。归邸各异宿，入朝或交揖。簉羽班始联，鸣佩声相及。矢志将无同，共歌天保什。
于曲江逢高正甫奉使南还
作者：区大相
朝代：明

相逢一杯酒，与子暂绸缪。以我北来信，付君南下舟。乡心沧海上，客泪曲江头。为问乘槎使，何时到广州。
于清远峡山待命作
作者：区大相
朝代：明

奉役旋京邑，抱痾滞江津。方同漳浦卧，讵乞茂陵身。清川带霞岫，矗矗际高旻。眷此中和月，陶我性情春。夕霭被兰坂，香风散渚蘋。灵鸟集灌木，碧浪吹游鳞。言念孤游客，感物易伤神。赏心莫与晤，长路杳无垠。抚景叹行役，离居忧采薪。岂伊玩物情，而忘王事勤。但恐衰贱躯，不克拖朝绅。傥遂乞还请，长此愿垂纶。
五日同邓希父蒋兆卿宴黄公绍旅寓园亭时微雨初过得鲜字
作者：区大相
朝代：明

撷艾属芳筵，林亭景气鲜。蒲觞开石径，桂楫想江天。细葛凉风袭，高槐片雨悬。殷勤看彩缕，一倍惜流年。
五月一日诸文士载酒邀泛江上颇具声乐
作者：区大相
朝代：明

逢辰移桂棹，命赏接蒲觞。岸挟潮声上，江连雨色凉。兰香馀晚沐，莲唱倚新妆。已幸同舟载，休歌水一方。
京师苦雨作
作者：区大相
朝代：明

帝城阴晦积，宫路水云宽。祇道天为漏，何时上得乾。潦侵三辅阔，溜挟九陵寒。却忆怀襄世，居然悲念攒。入夏多霪雨，经秋未肯晴。直须忧地陷，无计补天倾。方割伤民瘼，其咨轸帝情。古来尧命禹，天地乃平成。
京师苦雨作·其一
作者：区大相
朝代：明

帝城阴晦积，宫路水云宽。祇道天为漏，何时上得乾。潦侵三辅阔，溜挟九陵寒。却忆怀襄世，居然悲念攒。
京师苦雨作·其二
作者：区大相
朝代：明

入夏多霪雨，经秋未肯晴。直须忧地陷，无计补天倾。方割伤民瘼，其咨轸帝情。古来尧命禹，天地乃平成。
京邸菊
作者：区大相
朝代：明

小堂秋气清，采采露华盈。自得幽閒思，非耽隐逸名。无钱堪贳酒，有客共餐英。想忆东篱日，深杯绕径行。
亲友梁黎辈念予北行日载酒过访
作者：区大相
朝代：明

生平多宦旅，垂老未遑息。亲友念将离，载酒劳行役。良宴不待期，累日继以夕。未别已绸缪，别去情何极。自我还三径，稍枉裘羊踪。颇谓淩冬桂，得侣岁寒松。时来驱我去，始愿念莫从。悠悠思远道，戚戚寡欢悰。世情贱归田，乡里贵出门。自匪旷远士，鲜不异寒温。隆谊期止足，敦交在丘园。结念早旋归，窃恐负此言。落日携佳人，清尊共愁绪。仰观群雁翔，肃肃云中羽。天路多贵游，行子慕俦侣。欲发晨风兴，思君屡延伫。
亲友梁黎辈念予北行日载酒过访·其一
作者：区大相
朝代：明

生平多宦旅，垂老未遑息。亲友念将离，载酒劳行役。良宴不待期，累日继以夕。未别已绸缪，别去情何极。
亲友梁黎辈念予北行日载酒过访·其三
作者：区大相
朝代：明

世情贱归田，乡里贵出门。自匪旷远士，鲜不异寒温。隆谊期止足，敦交在丘园。结念早旋归，窃恐负此言。
亲友梁黎辈念予北行日载酒过访·其二
作者：区大相
朝代：明

自我还三径，稍枉裘羊踪。颇谓淩冬桂，得侣岁寒松。时来驱我去，始愿念莫从。悠悠思远道，戚戚寡欢悰。
亲友梁黎辈念予北行日载酒过访·其四
作者：区大相
朝代：明

落日携佳人，清尊共愁绪。仰观群雁翔，肃肃云中羽。天路多贵游，行子慕俦侣。欲发晨风兴，思君屡延伫。
人日小集
作者：区大相
朝代：明

人日阴晴半，壶觞事亦宜。薄云呈霁景，微霰带寒姿。花气窥林浅，莺声出苑迟。春光犹未觉，为报万年枝。
人日怀故园
作者：区大相
朝代：明

人日登楼望岁华，可怜久客独思家。南中尽道花如锦，北地才看锦作花。非关帝里春光少，但惜故园春事早。借问花开桃李蹊，何如雪满关山道。此日登高且放杯，谁家吹笛上春台。未报楼前折新柳，已闻江上落残梅。
人日陪四家兄宴汪和叔公干兄弟宅
作者：区大相
朝代：明

是日最宜人，晴光帝苑新。来持柏叶盏，同醉棣华春。景丽因年早，情忘对酒真。更闻和乐咏，长此接芳辰。
仁圣皇太后圣节朝贺
作者：区大相
朝代：明

璚宫瑞霭接层台，天子承欢龙衮来。长乐慈云仙仗晓，坤闱御气曙钟开。玉桃先发宜春苑，瑶水重添献寿杯。幸从九重称庆毕，方随万国颂恩回。
从军行
作者：区大相
朝代：明

鸊鹈刀映角端弓，生长沙场胆气雄。上马扬鞭辞不顾，边书夜出建章宫。雪花千里乱飘蓬，逐虏阴山已灭踪。白草黄沙经百战，自怜犹觅酒泉封。焉支山外黑云连，翡翠楼中明月悬。未听胡笳先下泪，行人无事莫临边。
从军行·其一
作者：区大相
朝代：明

鸊鹈刀映角端弓，生长沙场胆气雄。上马扬鞭辞不顾，边书夜出建章宫。
从军行·其三
作者：区大相
朝代：明

焉支山外黑云连，翡翠楼中明月悬。未听胡笳先下泪，行人无事莫临边。
从军行·其二
作者：区大相
朝代：明

雪花千里乱飘蓬，逐虏阴山已灭踪。白草黄沙经百战，自怜犹觅酒泉封。
从武选郎徐君社长问禄命
作者：区大相
朝代：明

太极运两仪，变化万形随。譬彼大垆冶，镕铸一何私。如何巧智士，谓力能胜之。得时者称贤，势在山可移。岂知元命中，茫昧不可欺。达人睹其然，不惑复奚疑。荣华众所艳，弃之轻如丝。寂寞众所去，处之甘如饴。失马宁非福，亡羊信多岐。渴饮清泠泉，饥食西山薇。逍遥放情志，身与元化嬉。闻君得秘要，细用此道推。
仙源
作者：区大相
朝代：明

闻有定心胜，闲来访给园。最怜幽密处，无客解寻源。
仙羊石
作者：区大相
朝代：明

山中牧羊人不识，累累松间成白石。秋风琪树乱呼群，夜月清苔照行迹。仙人叱羊羊尽起，自言身是瑶台子。早晚赤松游不稀，数逢王质采樵归。传书更报初平道，骑向何峰拾瑶草。
代陶渊明九日闲居
作者：区大相
朝代：明

昨者远游归，田园守旧耕。冉冉老将至，于世复何营。时来嘉令节，悦我迟暮龄。众卉承露萎，孤松冒霜荣。木落远峰峻，潦止寒流清。岁寒知物变，壮图令心惊。萸为辟恶佩，菊有遗世情。既感川上叹，亦肥嘉遁贞。事往勿复道，觞至可尽倾。俯仰衡门士，聊以毕吾生。
以诗代书寄张羽王
作者：区大相
朝代：明

美人家何在，言住湘川湄。独立叹无与，采芳何所遗。春情寄瑶瑟，幽怨结江蓠。频夜寻君梦，云山九处疑。所思在桂林，欲往隔湘阴。岁暮书仍阻，春来水更深。无由展言宴，何以托飞沉。不见倾城色，空传绝代音。
以诗代书寄张羽王·其一
作者：区大相
朝代：明

美人家何在，言住湘川湄。独立叹无与，采芳何所遗。春情寄瑶瑟，幽怨结江蓠。频夜寻君梦，云山九处疑。
以诗代书寄张羽王·其二
作者：区大相
朝代：明

所思在桂林，欲往隔湘阴。岁暮书仍阻，春来水更深。无由展言宴，何以托飞沉。不见倾城色，空传绝代音。
仲冬即事
作者：区大相
朝代：明

帝城云物逢冬仲，玉署含毫对此辰。恩重岁时多笔札，地偏清切少风尘。向人梅柳迎阳发，近苑楼台过雪新。吹律定应回黍谷，负暄终拟献枫宸。雪后恩光满禁闱，阁中吟眺属清晖。渐看云物迎祥至，莫遣冰霜逼岁归。地暖水泉先自动，江寒鸿雁远相依。九重更籍调元事，早晚阳回力尚微。
仲冬即事·其一
作者：区大相
朝代：明

帝城云物逢冬仲，玉署含毫对此辰。恩重岁时多笔札，地偏清切少风尘。向人梅柳迎阳发，近苑楼台过雪新。吹律定应回黍谷，负暄终拟献枫宸。
仲冬即事·其二
作者：区大相
朝代：明

雪后恩光满禁闱，阁中吟眺属清晖。渐看云物迎祥至，莫遣冰霜逼岁归。地暖水泉先自动，江寒鸿雁远相依。九重更籍调元事，早晚阳回力尚微。
仲冬集梁氏园得江字
作者：区大相
朝代：明

曲槛嘶群骑，平池泊小艭。岚光迥夕嶂，雁影溯空江。竹密烟沉径，藤疏月挂窗。清言恋朋好，胜事狎花缸。
仲春
作者：区大相
朝代：明

碧草日夜长，韶光催向分。此时东阁客，望见西峰云。云边有鸾鹤，欲往难为群。长谣采芳曲，惆怅碧林曛。
仲春已过庭雪载霏有客暮至从北邻林宫赞乞酒
作者：区大相
朝代：明

春雪满林看，春庭增暮寒。幽人扣户外，饥雀噪檐端。囊罄貂频解，尊空蚁屡乾。乞君蓟门酝，发我郢中弹。
仲春郊外游眺
作者：区大相
朝代：明

东郊迟马埒，南院看花帏。皋响清游佩，风香动过衣。鸣鸠双翅拂，喧雁几行归。纤柳裁堪折，含桃未可飞。
仲春郊外游眺
作者：区大相
朝代：明
体裁：五言律诗

东郊迟马埒，南院看花帏。鸣鸠双翅拂，喧雁几行归。纤柳裁堪折，含桃未可飞。
伏暑对景作
作者：区大相
朝代：明

阴伏月方隆，阳骄日过中。车行如炙毂，云起类烧空。雪岭无缘到，冰山有幸通。稀衣祇觉重，纨扇亦何功。草悴频消翠，荷倾欲坠红。清怜姑射侣，凉忆舞雩童。水玉思偏远，玄霜服渐工。高槐倏尔动，当由君子风。
伤崔谢
作者：区大相
朝代：明

流落还词客，飘零见此曹。文家存选体，乐府失风骚。归榇黄河曲，招魂涨海涛。才名身后事，汝岂没蓬蒿。
佛手岩有竹林寺遗迹
作者：区大相
朝代：明

僧言翠微顶，剩有一岩幽。异境客难到，诸天人罕求。崖悬几屋险，猿啸半山秋。不见竹林隐，时传钟梵留。
使大梁赠同行范中翰
作者：区大相
朝代：明

连翩征骑帝城西，四牡骄嘶玉齿齐。池上凤书谁比翼，阁中星使旧分藜。千花汴口明朱邸，二室云边落紫泥。传道輶轩将问俗，共裁谣咏入封题。
使归羊城柬亲友
作者：区大相
朝代：明

移家二十载，亲友半羊城。小子复朴鄙，相逢意多倾。忆昨去京国，寤寐隔衷诚。寄书万里远，一岁案常盈。英英群秀士，皤皤诸老成。处迩不忘遐，久要若平生。感兹携手好，契我同归情。烟霞恋旧赏，泉石追前盟。谁能久离索，而不怀合并。昔我远行役，相送江之湄。今我远来归，相迎郊之圻。念此经时别，感彼旧颜移。言笑方未已，涕泪忽沾衣。短短百年内，安得常乖离。今会已非昔，后会复殊兹。愿言共携手，永践寒岁期。弭策归海上，兴言问亲故。昔别今几存，旧恨当谁诉。扰扰百年间，四十已虚度。佳期在早岁，多为名所误。鲁客之楚游，及归迷津路。越人学邯郸，还遂失其步。鼷量傥已盈，蚊力将何负。未若还故吾，且履贫贱素。
使归羊城柬亲友·其一
作者：区大相
朝代：明

移家二十载，亲友半羊城。小子复朴鄙，相逢意多倾。忆昨去京国，寤寐隔衷诚。寄书万里远，一岁案常盈。英英群秀士，皤皤诸老成。处迩不忘遐，久要若平生。感兹携手好，契我同归情。烟霞恋旧赏，泉石追前盟。谁能久离索，而不怀合并。
使归羊城柬亲友·其三
作者：区大相
朝代：明

弭策归海上，兴言问亲故。昔别今几存，旧恨当谁诉。扰扰百年间，四十已虚度。佳期在早岁，多为名所误。鲁客之楚游，及归迷津路。越人学邯郸，还遂失其步。鼷量傥已盈，蚊力将何负。未若还故吾，且履贫贱素。
使归羊城柬亲友·其二
作者：区大相
朝代：明

昔我远行役，相送江之湄。今我远来归，相迎郊之圻。念此经时别，感彼旧颜移。言笑方未已，涕泪忽沾衣。短短百年内，安得常乖离。今会已非昔，后会复殊兹。愿言共携手，永践寒岁期。
使至饶州
作者：区大相
朝代：明

山川奠南服，藩屏壮江圻。肃徒三千里，咫尺将天威。晨起理柔桨，容裔江之湄。遥遥至国都，符瑞生光辉。青岑瞰华屋，白水映朱扉。游梁文赋是，入洛宦旅非。嗟我远行役，车怠马亦饥。首夏辞京邑，已见秋叶飞。虽微驷牡用，薄言歌采薇。谁念简书重，客子未遑归。
使过广陵銮江李季宣挐小舟载斗酒逆予于瓜步遂游金焦诸胜
作者：区大相
朝代：明

别君才两月，思君已三秋。我寻京口渡，君逆广陵舟。隔岸吴山色，未到愿已酬。况有故人酒，因之成胜游。金焦两拳石，东控帝王州。长风吹不去，惊浪没还浮。城回碧嶂转，日照沧波流。遂恐乘流去，去去访蓬丘。北固时已暮，南徐不可度。倒影入西池，东挂秣陵树。玉岛暂栖止，松房尽临水。涛声清客枕，梵响洗尘耳。夜半坐矶头，江月映江楼。天低若堕水，水碧涵天秋。晚寻焦君迹，云霞似相识。浥露采瑶芝，看松坐白石。水底瘗鹤铭，求之不能得。欲探骊龙宫，更烦象罔力。招隐与甘露，相去不盈步。褰裳往从之，飙车入云雾。其馀皆小琐，不足烦回顾。归潮信天风，三山近若空。回望金银阙，恍在碧烟中。此时与君别，分手类飘蓬。天明挂帆去，云海意何穷。
使过杭州船中七夕
作者：区大相
朝代：明

南国秋砧起，西湖夕泛归。桥文依鹊远，槎影入河微。粉席连堤幕，针楼动水扉。明朝访卜肆，定自识支机。
使还京邸有怀一时放逐诸君子
作者：区大相
朝代：明

往来方岁隔，时事忽朝更。吾弟得罪去，诸君胡为行。悬巢无过燕，倚树独听莺。已采场驹咏，将何达圣明。
侍御七弟携诸侄游西樵遥寄
作者：区大相
朝代：明

前溪旧隐接松关，别岫新题引蔓攀。十里烟萝行象外，千家鸡犬住云间。回椒竹涧春流满，曲崦茶畦夕照閒。昨日闻君携侄往，西樵应好作东山。
侍御弟园梅同梁少仲黄汝纶四家兄赏咏
作者：区大相
朝代：明

吾弟有奇尚，为园半植梅。溪桥寒意惬，山馆野情开。贞白存吾道，孤芳免物猜。惟应素心客，岁晏共迟徊。小筑傍溪馆，先看倚岸梅。破霜孤干直，临水数枝开。香送春杯入，攀同野客来。和羹终用汝，藜杖且徘徊。
侍御弟园梅同梁少仲黄汝纶四家兄赏咏·其一
作者：区大相
朝代：明

吾弟有奇尚，为园半植梅。溪桥寒意惬，山馆野情开。贞白存吾道，孤芳免物猜。惟应素心客，岁晏共迟徊。
侍御弟园梅同梁少仲黄汝纶四家兄赏咏·其二
作者：区大相
朝代：明

小筑傍溪馆，先看倚岸梅。破霜孤干直，临水数枝开。香送春杯入，攀同野客来。和羹终用汝，藜杖且徘徊。
侍御弟江洲园亭
作者：区大相
朝代：明

何处谢纷哗，江村爱物华。里中高士卧，溪上侍臣家。野竹侵堤密，闲门向水斜。无钱构台榭，有地积烟霞。浦静渔收钓，林寒树噪鸦。谁知彭泽径，不是武陵花。
侍御弟江洲园亭
作者：区大相
朝代：明

台臣归卧蚤，偃息惟林园。得遂隐贤操，知为明主恩。小桥通柳径，深竹閟萝轩。虽共渔樵侣，幽怀未遣论。
供事长陵
作者：区大相
朝代：明

文皇鼎成后，此地葬衣冠。日月神宫閟，山河帝寝安。塞云疑扈跸，关树想回銮。寂寞犁庭事，深知创业难。弓剑思轩后，山川会禹陵。翠旗何日返，龙驭几时升。寝殿行春草，幽宫寂夜灯。万年关路北，神武至今称。
供事长陵·其一
作者：区大相
朝代：明

文皇鼎成后，此地葬衣冠。日月神宫閟，山河帝寝安。塞云疑扈跸，关树想回銮。寂寞犁庭事，深知创业难。
供事长陵·其二
作者：区大相
朝代：明

弓剑思轩后，山川会禹陵。翠旗何日返，龙驭几时升。寝殿行春草，幽宫寂夜灯。万年关路北，神武至今称。
候调久不得报怀归作十四韵
作者：区大相
朝代：明

春辞鸳鹭列，夏阻凤凰城。未果酬恩遇，何阶达圣明。仆臣犹左秩，司驭乃留京。负谤丘山重，移官雨露清。昔贤何惨淡，时论尚纵横。芜没华阳馆，林荒督亢亭。被谗殊乐毅，去国类虞卿。大道如弦直，中怀若砥平。为樗甘置散，处雁愧能鸣。已脱樊笼累，犹存曲木惊。宵光初出草，反舌渐无声。蓟北风烟尽，江南兰杜荣。迎风捐客佩，临水濯吾缨。若见山中桂，应知留滞情。
偕七舍弟游崇元观共题罗太史雪浪阁
作者：区大相
朝代：明

阁迥玄潭出，山回绀殿虚。云霞窥坐榻，神鬼护精庐。何意终逃禄，谁同赋遂初。地犹三诏后，人是一龙馀。亭放徵君鹤，银焚学士鱼。捷猿攒暗壁，闲雀下空除。溪罢严陵钓，园荒董相蔬。贤良今对策，太史旧藏书。蕴玉山情适，披云野望舒。清尘不可接，高步访天居。
偶到南池旋即登舟同咨伯检讨
作者：区大相
朝代：明

南池好风景，行侣赏心违。地静日光薄，亭深花气微。鱼知寻藻乐，燕喜傍人飞。不见昔游辈，高吟倚棹归。
偶至一处见池荷
作者：区大相
朝代：明

投我白羽扇，坐君嘉树林。池花照人面，池水清人心。
僧言远公池上忽开白莲
作者：区大相
朝代：明

远公开社后，池废已千年。见说金仙降，俄然涌白莲。空香千叶散，妙相一花研。本自心无染，谁将半偈传。
元夕与诸客宴集同用灯字
作者：区大相
朝代：明

十千酬令节，三五会良朋。暂假金吾夜，来看绮陌灯。清歌人似玉，上客酒如渑。何处多游骑，前门火树层。
元旦日食
作者：区大相
朝代：明

未献椒花颂，先逢日食书。蓂生春暗发，麟斗事非虚。不尽如钩挂，新回似月初。卿云方启旦，光烂奉晖馀。献岁冠裳集，朝正祲霭多。圣朝无阙失，天意竟如何。匣镜朝晖没，开轩夕照过。定知天有日，无待鲁阳戈。
元旦日食·其一
作者：区大相
朝代：明

未献椒花颂，先逢日食书。蓂生春暗发，麟斗事非虚。不尽如钩挂，新回似月初。卿云方启旦，光烂奉晖馀。
元旦日食·其二
作者：区大相
朝代：明

献岁冠裳集，朝正祲霭多。圣朝无阙失，天意竟如何。匣镜朝晖没，开轩夕照过。定知天有日，无待鲁阳戈。
元旦阁中对雪
作者：区大相
朝代：明

初年看丽景，御柳已芳菲。佳景玉京满，恩光瑶殿归。林先六花发，瑞应初蓂飞。今日皇心豫，天歌出禁闱。天泽迎初节，祥图启曙晖。乍披银霰集，更拂素云飞。柏叶犹封翠，梅香共入衣。欲裁元会曲，并和郢歌归。
元旦阁中对雪·其一
作者：区大相
朝代：明

初年看丽景，御柳已芳菲。佳景玉京满，恩光瑶殿归。林先六花发，瑞应初蓂飞。今日皇心豫，天歌出禁闱。
元旦阁中对雪·其二
作者：区大相
朝代：明

天泽迎初节，祥图启曙晖。乍披银霰集，更拂素云飞。柏叶犹封翠，梅香共入衣。欲裁元会曲，并和郢歌归。
元旦阁中拟献诗一首
作者：区大相
朝代：明

阁道迎辰辟，天门候晓过。正朝严法从，内殿想登歌。气满苍龙阙，春生白玉珂。祥光扶日月，瑞霭曙山河。帝历符昌运，皇风鼓太和。诛求罢黄纸，征伐返玄戈。旧政随年换，新恩入岁多。小臣献椒颂，未若矢卷阿。
入净乐宫
作者：区大相
朝代：明

秦祠称五畤，汉祀表三乾。岳外岂无岳，天中信有天。神灵前代著，统系后人传。北帝元君北，玄冥本号玄。麇城开旧国，楚史读遗编。犹记神农世，何遗净乐篇。真人昔内靖，紫极映南躔。助顺龟蛇应，扬威风雨旋。洪濛功始显，冥漠理能宣。仪卫宸居设，丹青圣虑全。幡幢悬碧落，楼阁下秋烟。弱水通襄汉，昆丘隔市廛。嗟余瞢大道，来此叩真诠。
入南阳界
作者：区大相
朝代：明

北洛风犹在，南阳气已新。徒闻帝王里，尚想侠游尘。地湿遥连楚，山高半入秦。明朝南郡去，先访卧龙人。
入太和山游道院作
作者：区大相
朝代：明

云峰自送迎，涧道乱纵横。林木有千岁，山禽时一鸣。雨来岩岫失，风过石泉清。讵取丹砂志，将怡云壑情。秋山行不尽，望望意何穷。飞观疑无地，悬崖似挂空。人行碧雾里，鸟语青林中。多谢神仙侣，邀予芳桂丛。淩晨石路开，披磴陟丹台。素女焚香去，青童捧药来。岚飞时作雨，涧响忽成雷。今日关门吏，重瞻紫气回。谷转迷丹洞，山分出石关。人疑骑鹤至，客似御风还。天乐行相引，琪花坐可攀。松间拜真老，从此谢尘寰。怀仙复问玄，倚岫且听泉。深谷时穿地，长林共隐天。鸾书裁一纸，鹤语已千年。惆怅观棋客，胡为牵世缘。
入太和山游道院作·其一
作者：区大相
朝代：明

云峰自送迎，涧道乱纵横。林木有千岁，山禽时一鸣。雨来岩岫失，风过石泉清。讵取丹砂志，将怡云壑情。
入太和山游道院作·其三
作者：区大相
朝代：明

淩晨石路开，披磴陟丹台。素女焚香去，青童捧药来。岚飞时作雨，涧响忽成雷。今日关门吏，重瞻紫气回。
入太和山游道院作·其二
作者：区大相
朝代：明

秋山行不尽，望望意何穷。飞观疑无地，悬崖似挂空。人行碧雾里，鸟语青林中。多谢神仙侣，邀予芳桂丛。
入太和山游道院作·其五
作者：区大相
朝代：明

怀仙复问玄，倚岫且听泉。深谷时穿地，长林共隐天。鸾书裁一纸，鹤语已千年。惆怅观棋客，胡为牵世缘。
入太和山游道院作·其四
作者：区大相
朝代：明

谷转迷丹洞，山分出石关。人疑骑鹤至，客似御风还。天乐行相引，琪花坐可攀。松间拜真老，从此谢尘寰。
入毗陵
作者：区大相
朝代：明
体裁：古风

才及荆南界，已听吴趋吟。云阳去方始，闾浦遂前临。包橘洞庭岸，宿莽具区浔。节物随行变，风潮无厌侵。问我胡闻见，不惮历高深。自多往古慕，匪直远游心。此邦有季子，是我夙所钦。其人没已久，英风流至今。如何末世士，声利竟相寻。昔贤轻脱踪，末路重分金。鸱鸢吓腐鼠，鸾凤翔丹林。誓将返吾驾，没齿首阳岑。
入毗陵
作者：区大相
朝代：明

才及荆南界，已听吴趋吟。云阳去方始，闾浦遂前临。包橘洞庭岸，宿莽具区浔。节物随行变，风潮无厌侵。问我胡闻见，不惮历高深。自多往古慕，匪直远游心。此邦有季子，是我夙所钦。其人没已久，英风流至今。如何末世士，声利竟相寻。昔贤轻脱踪，末路重分金。鸱鸢嚇腐鼠，鸾凤翔丹林。誓将返吾驾，没齿首阳岑。
入罗滂水
作者：区大相
朝代：明

井邑新安集，闾阎杂汉徭。火耕春伐木，山猎夜归樵。潮响蛮溪合，林光瘴峒消。直须勤抚字，慎勿困徵徭。
入西山
作者：区大相
朝代：明

山叶初齐水满汀，晓风吹雨过湖亭。泉声只在花深处，不是閒人不解听。寻山累日踏花行，讲席香台积渐平。钟磬寥寥水南寺，乱泉犹作雨花声。
入西山·其一
作者：区大相
朝代：明

山叶初齐水满汀，晓风吹雨过湖亭。泉声只在花深处，不是閒人不解听。
入西山·其二
作者：区大相
朝代：明

寻山累日踏花行，讲席香台积渐平。钟磬寥寥水南寺，乱泉犹作雨花声。
入西樵
作者：区大相
朝代：明

西樵与东樵，云表互参次。借问四百峰，何如七十二。山中千馀家，往往足幽事。迢迢白云间，鸡犬自鸣吠。闾里绝诤讼，园畦多树艺。以此淳朴风，上代复何异。荒凉福地图，寥落洞天记。胜绝昔有闻，兴剧今始莅。石扇启霞霏，金函发山笥。独往念始申，还丹术犹閟。将寻芝谷翁，共访桃源世。采蒲入深谷，谷深蒲叶长。下垂九节茎，上荫千仞冈。玉虹摇涧彩，瑶草发金光。临流洗且曝，随风清且香。仙人骑白鹿，乃在嵩山阳。我昔行见之，授以服食方。且尽延年术，乘化以翱翔。松间四五翁，劝我居锦岩。岩前下飞瀑，后可结茅庵。隔林望村落，一一入烟岚。水石既潆带，藤筱复相参。桃花发天上，桂树生山南。爱此风土美，况聆丘壑谈。晨朝警鹤辔，景夕驻鸾骖。拂雾采灵药，开云艺松杉。隆情匪虚饰，夙志庶无惭。涉海时泛滥，登岳信阻修。未若兹山胜，逶迤起平畴。烟霞接敝庐，林壑即近陬。旦发淩东坂，倒景穷西陲。畦疃高下起，瀑布纵横流。人家住重岚，水木涵清秋。啸歌白云动，衣袂青霞浮。金砂事未著，玉版谁见留。葛洪慕丹井，安期访蓬丘。此山多胜事，缓步得冥搜。一枝聊偃息，八极可神游。
入西樵·其一
作者：区大相
朝代：明

西樵与东樵，云表互参次。借问四百峰，何如七十二。山中千馀家，往往足幽事。迢迢白云间，鸡犬自鸣吠。闾里绝诤讼，园畦多树艺。以此淳朴风，上代复何异。荒凉福地图，寥落洞天记。胜绝昔有闻，兴剧今始莅。石扇启霞霏，金函发山笥。独往念始申，还丹术犹閟。将寻芝谷翁，共访桃源世。
入西樵·其三
作者：区大相
朝代：明

松间四五翁，劝我居锦岩。岩前下飞瀑，后可结茅庵。隔林望村落，一一入烟岚。水石既潆带，藤筱复相参。桃花发天上，桂树生山南。爱此风土美，况聆丘壑谈。晨朝警鹤辔，景夕驻鸾骖。拂雾采灵药，开云艺松杉。隆情匪虚饰，夙志庶无惭。
入西樵·其二
作者：区大相
朝代：明

采蒲入深谷，谷深蒲叶长。下垂九节茎，上荫千仞冈。玉虹摇涧彩，瑶草发金光。临流洗且曝，随风清且香。仙人骑白鹿，乃在嵩山阳。我昔行见之，授以服食方。且尽延年术，乘化以翱翔。
入西樵·其四
作者：区大相
朝代：明

涉海时泛滥，登岳信阻修。未若兹山胜，逶迤起平畴。烟霞接敝庐，林壑即近陬。旦发淩东坂，倒景穷西陲。畦疃高下起，瀑布纵横流。人家住重岚，水木涵清秋。啸歌白云动，衣袂青霞浮。金砂事未著，玉版谁见留。葛洪慕丹井，安期访蓬丘。此山多胜事，缓步得冥搜。一枝聊偃息，八极可神游。
公宴诗
作者：区大相
朝代：明

遭世本清穆，与子共翱翔。肃肃群龙会，式宴开此堂。各怀仁义言，被服文绣裳。清论吐兰气，矩步接周行。白日耀华簪，春风流羽觞。长袖多奇舞，皓齿发新倡。四座咸既醉，感激思徬徨。一朝遗顾盻，千载有芬芳。日入车马散，馀辉映雕梁。勖哉众君子，无已歌太康。清晨高宴会，薄暮未言疲。铿填罗剑舄，纵横卧樽罍。谬参俎豆光，得奉君子仪。饮醇不知醉，饱德实充饥。华林荫广厦，飞鸟鸣相随。清风穆四筵，久阴上丹墀。卜昼虽自昔，夜饮匪今斯。燕歌有馀烈，赵瑟声正悲。满堂盛言笑，感叹中自私。竹帛无我名，安用生明时。倘惠方驾顾，为君总前绥。
公宴诗·其一
作者：区大相
朝代：明

遭世本清穆，与子共翱翔。肃肃群龙会，式宴开此堂。各怀仁义言，被服文绣裳。清论吐兰气，矩步接周行。白日耀华簪，春风流羽觞。长袖多奇舞，皓齿发新倡。四座咸既醉，感激思徬徨。一朝遗顾盻，千载有芬芳。日入车马散，馀辉映雕梁。勖哉众君子，无已歌太康。
公宴诗·其二
作者：区大相
朝代：明

清晨高宴会，薄暮未言疲。铿填罗剑舄，纵横卧樽罍。谬参俎豆光，得奉君子仪。饮醇不知醉，饱德实充饥。华林荫广厦，飞鸟鸣相随。清风穆四筵，久阴上丹墀。卜昼虽自昔，夜饮匪今斯。燕歌有馀烈，赵瑟声正悲。满堂盛言笑，感叹中自私。竹帛无我名，安用生明时。倘惠方驾顾，为君总前绥。
共题李仲贞隐居
作者：区大相
朝代：明

满园花共竹，即是洞仙家。门对沧浪水，林开嵾上霞。有官寻白社，未老学丹砂。更拟淮南曲，知君心赏遐。门闭碧溪头，山光映水流。竹间书屋小，桥畔草亭幽。静爱林中卧，闲寻物外游。自嫌黄绶俗，情为白云留。
共题李仲贞隐居·其一
作者：区大相
朝代：明

满园花共竹，即是洞仙家。门对沧浪水，林开嵾上霞。有官寻白社，未老学丹砂。更拟淮南曲，知君心赏遐。
共题李仲贞隐居·其二
作者：区大相
朝代：明

门闭碧溪头，山光映水流。竹间书屋小，桥畔草亭幽。静爱林中卧，闲寻物外游。自嫌黄绶俗，情为白云留。
关南阳羽客
作者：区大相
朝代：明

八桂春风闭户，七松秋月开关。千年华表城郭，五岳云中往还。清浅蓬莱海上，摩挲铜狄人间。昔时采药童子，俱成白首红颜。几度星移物换，经过碧眼方瞳。暂佩药囊市上，旋驱鸡犬云中。卢敖初逢若士，云将再遇鸿蒙。未能九转生翼，乞君一粒还童。
关南阳羽客·其一
作者：区大相
朝代：明

八桂春风闭户，七松秋月开关。千年华表城郭，五岳云中往还。清浅蓬莱海上，摩挲铜狄人间。昔时采药童子，俱成白首红颜。
关南阳羽客·其二
作者：区大相
朝代：明

几度星移物换，经过碧眼方瞳。暂佩药囊市上，旋驱鸡犬云中。卢敖初逢若士，云将再遇鸿蒙。未能九转生翼，乞君一粒还童。
关山月
作者：区大相
朝代：明

长风吹海月，来向玉关明。及此登楼望，应多出塞情。阵云含晕缺，战马傍轮鸣。莫问刀头事，长榆更远征。关山今夜月，寥落远征人。塞上重圆缺，边头多苦辛。愿随冰雪影，一照绮罗春。中妇念离别，娥眉几度颦。
关山月·其一
作者：区大相
朝代：明

长风吹海月，来向玉关明。及此登楼望，应多出塞情。阵云含晕缺，战马傍轮鸣。莫问刀头事，长榆更远征。
关山月·其二
作者：区大相
朝代：明

关山今夜月，寥落远征人。塞上重圆缺，边头多苦辛。愿随冰雪影，一照绮罗春。中妇念离别，娥眉几度颦。
兵车何煌煌行
作者：区大相
朝代：明

兵车何煌煌，煌煌去何乡。天子今命我，讨彼蛮彝方。侧闻日本寇，远涉朝鲜疆。招以义不服，敢于逆颜行。王赫斯震怒，授钺开明堂。带甲十万馀，一一尽豪强。盔刃既犀利，械器咸精良。战胜庙算多，杀伐天威张。两翼夹中坚，精锐不可当。期门占气候，太一动星芒。连营鸭绿左，结阵鸡林傍。指顾反侵地，挂弓于扶桑。平生怀忠义，意欲吞八荒。行行振长策，永令波不扬。
内阁栽莲
作者：区大相
朝代：明

濯濯新荷出波小，紫阁栽培值春晓。移种疑从玉井来，托根偏向瑶池好。预拟开花映玉堂，绝胜照水溢金塘。风归渐拂亭亭盖，雨过初闻细细香。阁内主人爱莲者，每道群芳出其下。已添新水净淤泥，更着疏阑助潇洒。旧种吾家绿玉池，淡烟微雨蒂双垂。即此一茎栖瑞露，犹堪千叶上灵龟。
再入显灵道院有感
作者：区大相
朝代：明

青鸾慵舞鹤慵鸣，寂寂瑶阶苔半生。当日吹箫人已远，蕊珠宫外不胜情。闻访蓬壶信未真，仙床香榭掩流尘。到来白石青松径，残却当年玉树春。少年采药去何之，白日人间无见期。窗外碧桃零落尽，春来依旧怨黄鹂。
再入显灵道院有感·其一
作者：区大相
朝代：明

青鸾慵舞鹤慵鸣，寂寂瑶阶苔半生。当日吹箫人已远，蕊珠宫外不胜情。
再入显灵道院有感·其三
作者：区大相
朝代：明

少年采药去何之，白日人间无见期。窗外碧桃零落尽，春来依旧怨黄鹂。
再入显灵道院有感·其二
作者：区大相
朝代：明

闻访蓬壶信未真，仙床香榭掩流尘。到来白石青松径，残却当年玉树春。
再去田园
作者：区大相
朝代：明

两载还故庐，幽意颇渐适。方与海滨老，农谈忘日夕。朝看驱牛出，暮见栖鸟息。时复北窗下，对客娱篇籍。揆予从薄宦，谦下祖老易。秩匪三千钟，愿过六百石。剪蓬蒋诩园，载酒扬雄宅。息影辞嚣烦，秉心庶静默。奈何舍此去，慨焉悲物役。多谢南山云，岁晚迟来客。出门望四野，忧心恒忡忡。问子何所忧，百感填予胸。谁云天泽远，举目尽疲癃。谁云周道平，荆棘高蔽空。树木莽萧条，于何息吾躬。久知世路艰，悔不守固穷。君子重谋始，古人戒薄终。卒卒营世务，羡尔高飞鸿。
再去田园·其一
作者：区大相
朝代：明

两载还故庐，幽意颇渐适。方与海滨老，农谈忘日夕。朝看驱牛出，暮见栖鸟息。时复北窗下，对客娱篇籍。揆予从薄宦，谦下祖老易。秩匪三千钟，愿过六百石。剪蓬蒋诩园，载酒扬雄宅。息影辞嚣烦，秉心庶静默。奈何舍此去，慨焉悲物役。多谢南山云，岁晚迟来客。
再去田园·其二
作者：区大相
朝代：明

出门望四野，忧心恒忡忡。问子何所忧，百感填予胸。谁云天泽远，举目尽疲癃。谁云周道平，荆棘高蔽空。树木莽萧条，于何息吾躬。久知世路艰，悔不守固穷。君子重谋始，古人戒薄终。卒卒营世务，羡尔高飞鸿。
再咏茄和董玄宰太史
作者：区大相
朝代：明
体裁：诗

名瓜不引蔓，囊粟未经陈。虽共彤胡荐，何曾玉箸亲。助羹餐不厌，抱瓮力常勤。君问登盘实，应知学圃人。
再宿溪上楼三兄读书处
作者：区大相
朝代：明

弭节上兹楼，风光异昔游。芸香充故栋，帘影上新钩。雁序中年断，鸰原此日秋。藏舟不可问，？水恨悠悠。书带草新绿，阶钱苔半生。尘埃展旧榻，鸟雀聚虚楹。有弟官皆达，群儿学渐成。人琴竟已矣，含叹几时平。
再宿溪上楼三兄读书处·其一
作者：区大相
朝代：明

弭节上兹楼，风光异昔游。芸香充故栋，帘影上新钩。雁序中年断，鸰原此日秋。藏舟不可问，？水恨悠悠。
再宿溪上楼三兄读书处·其一
作者：区大相
朝代：明
体裁：五言律诗

弭节上兹楼，风光异昔游。芸香充故栋，帘影上新钩。雁序中年断，鸰原此日秋。藏舟不可问，�水恨悠悠。
再宿溪上楼三兄读书处·其二
作者：区大相
朝代：明

书带草新绿，阶钱苔半生。尘埃展旧榻，鸟雀聚虚楹。有弟官皆达，群儿学渐成。人琴竟已矣，含叹几时平。
再游嵩少
作者：区大相
朝代：明

忆昨游仙梦，嵩阳有故山。殷勤东溪月，待我青林间。新松生旧石，后水赴前湾。何如辽海鹤，千岁一来还。
再献淮世子
作者：区大相
朝代：明

名藩展大礼，吉日厥惟良。不睹皇枝盛，安知帝道昌。明明高后烈，赫赫淮甸张。朝恩将日永，国祚与天长。圭册敦往典，冕服亦孔臧。帝命嘉且隆，祇承在谦光。忆我远来斯，寝食独靡遑。幸徼大国惠，使命得所将。公子秉峻谊，饱德充厥肠。终宴连曲池，游遨周华房。自顾微臣分，醴酒亦过尝。愿我贤主人，为乐靡及康。安望左席贵，陨越干国章。
再答季孺太史
作者：区大相
朝代：明

蓟苑飞花恋客裾，美人天上叹离居。万年春在龙池树，一代名收虎观书。马骨崚嶒悲顾眄，赋才沦落愧吹嘘。词垣最羡贤臣颂，长日风云护禁庐。
再至遇真宫
作者：区大相
朝代：明

真人不可遇，重入遇真宫。尘界何年隔，天门此路通。炉前丹火冷，斋后酒杯空。催取胡麻饭，衰颜即返童。
再送谢彦云
作者：区大相
朝代：明

别路鹏云外，离樽凤阙前。虽言共乡土，犹恨隔山川。溟涨难为水，炎州别有天。闻君经合浦，万里夜光悬。
冒雨趋紫霄宫
作者：区大相
朝代：明

焚香游桂阈，解佩阅松寮。不觉霓裳湿，徒闻羽盖飘。烟霞年复岁，云雨暮将朝。未解烧丹灶，先来陟紫霄。
冬季朔日从友人斋食
作者：区大相
朝代：明

朔日为月始，季冬属岁藏。天工此时毕，人事何匆忙。斋心朝太一，密虑卫元阳。晓灌醍醐顶，静吸华池浆。披衣寻净侣，芳洁自罗将。酒用醴泉水，食取瑶草芒。五内涤尘根，丹室澄虚光。坌垕永无染，刀圭从此尝。真人有要言，清净道之纲。淡泊宁吾志，甘滋烂人肠。去矣餐元气，吾将嬉紫房。
冬至
作者：区大相
朝代：明

黄钟律转日南至，缇室灰浮阳气潜。苑外窥梅才的的，河边觅草未纤纤。楼台消雪皆迎暖，云物呈祥不待占。闻道南郊恭代毕，定将昭事答威严。
冬至前一日斋居对雪
作者：区大相
朝代：明

缇室窥玄籥，清斋席白茅。瑶光连北阙，璧彩近南郊。砌迥檐花积，风回苑树交。天心如可见，已映易中爻。迎气潜皇泽，飘霙下帝台。兆从三白异，瑞应一阳回。净色流坛树，轻飞逐管灰。明朝郊祀赋，应待长卿才。
冬至前一日斋居对雪·其一
作者：区大相
朝代：明

缇室窥玄籥，清斋席白茅。瑶光连北阙，璧彩近南郊。砌迥檐花积，风回苑树交。天心如可见，已映易中爻。
冬至前一日斋居对雪·其二
作者：区大相
朝代：明

迎气潜皇泽，飘霙下帝台。兆从三白异，瑞应一阳回。净色流坛树，轻飞逐管灰。明朝郊祀赋，应待长卿才。
冬至前一日郊坛寓目
作者：区大相
朝代：明

瑶京散雪气微和，玉律来阳景渐多。太一降生烟缥缈，上宫行处佩逶迤。坛边瑞霭迎仙跸，日下卿云待帝歌。借问甘泉陪从客，天门何处翠华过。
出七星岩泛舟过阆风岩遂至流霞岛
作者：区大相
朝代：明

翠壁丹林相对开，岩光树色共潆洄。槎疑银汉侵星上，山作蓬壶泛海来。水上片霞开别岛，花间攒石隐仙台。建标重入金声赋，言是赤城华顶回。
出上东门
作者：区大相
朝代：明

上东东首路，车马无时闲。日日见行客，朝朝思故山。地枢连九陌，天阙表重关。借问频来往，何人剩壮颜。
出京汪公干追送至潞河别往上谷再赠
作者：区大相
朝代：明

临河驱去马，送远各依依。穷路难为别，游人俱未归。雪残边草出，沙涨碛花飞。莫更听燕筑，徒沾壮士衣。
出均州赴太和行驰道上
作者：区大相
朝代：明

百里天街石路平，游人指点近瑶京。芳林隔水闻花气，虚谷含风有鸟声。衣上岚光千片落，帷前山色数峰晴。逢迎道左多真侣，未入云门觉思清。
出城马首望西山
作者：区大相
朝代：明

出城一里已村寺，况有山翠堕马前。殿阁连空半烟雾，清凉何处是西天。西来绀宇郁重重，金地炉香隐碧峰。驰道绿杨三十里，夕阳应扣下山钟。芳郊草色欲浮空，处处垂杨隐梵宫。信马独行随所适，帝城春在雨花中。天花万树宝宫来，云际千峰向水开。闻道湖村佳景色，断烟疏柳出楼台。
出城马首望西山·其一
作者：区大相
朝代：明

出城一里已村寺，况有山翠堕马前。殿阁连空半烟雾，清凉何处是西天。
出城马首望西山·其三
作者：区大相
朝代：明

芳郊草色欲浮空，处处垂杨隐梵宫。信马独行随所适，帝城春在雨花中。
出城马首望西山·其二
作者：区大相
朝代：明

西来绀宇郁重重，金地炉香隐碧峰。驰道绿杨三十里，夕阳应扣下山钟。
出城马首望西山·其四
作者：区大相
朝代：明

天花万树宝宫来，云际千峰向水开。闻道湖村佳景色，断烟疏柳出楼台。
出寺
作者：区大相
朝代：明

山院鸣钟日巳昏，僧房虽近隔啼猿。回看行处疑无路，一带溪烟锁寺门。
出灵羊峡望香炉诸峡山
作者：区大相
朝代：明

香炉复灵峡，信美且吾州。伊昔投荒路，今看拥上游。猿啼千嶂雨，枫落片帆秋。作赋何年客，偏怜风景幽。
出蓬壶径稍折而东峭壁耸峙扳缘数百步平广可亭是为舍弟振衣处先赋以属同游
作者：区大相
朝代：明

青霄高步视尘寰，斗外梯悬万仞攀。蹑履天风生腑下，振衣仙佩响云间。烟萝行处宜舒啸，石髓逢时好驻颜。不倚羊何能和客，惠连诗句向谁删。
出衡山县行数十里古松道中至山下作
作者：区大相
朝代：明

未登衡岳寺，先看衡岳松。清阴夹道植，翠色百里封。左右分偃盖，前后引扶筇。天清下鸾鹤，风至舞虬龙。俯瞰千寻壑，直上万仞峰。穹标倚霞岭，逸韵答石淙。凉荫苍苔石，香袭丹桂丛。我来值穷秋，凄凄霜露浓。既钦淩寒节，复惬幽赏悰。时见松下人，采芝？紫茸。思愿从之游，耸身青云中。何时鍊金液，于此驾轻鸿。
出衡山县行数十里古松道中至山下作
作者：区大相
朝代：明
体裁：古风

未登衡岳寺，先看衡岳松。清阴夹道植，翠色百里封。左右分偃盖，前后引扶筇。天清下鸾鹤，风至舞虬龙。俯瞰千寻壑，直上万仞峰。穹标倚霞岭，逸韵答石淙。凉荫苍苔石，香袭丹桂丛。我来值穷秋，凄凄霜露浓。既钦淩寒节，复惬幽赏悰。时见松下人，采芝�紫茸。思愿从之游，耸身青云中。何时鍊金液，于此驾轻鸿。
出钱塘门览古作
作者：区大相
朝代：明

驻马钱塘路，逢人说胜游。湖光吴苑晚，山色宋陵秋。岩桂密连寺，渚花高映楼。伤心六桥月，不照汴河洲。花月迷人去，江山胜事存。由来耽乐土，不复问中原。歌舞喧南渡，风尘暗北辕。祇馀湖上草，岁岁为王孙。